H.Z.Tağıyevə həsr olunan yeni layihə - FOTO\nASAN Radionun dəstəyi ilə görkəmli xeyriyyəçi Hacı Zeynalabdin Tağıyevin əziz xatirəsinə layihə hazırlanıb. Layihənin rəhbəri ASAN Radionun direktoru Emin Musavi, ideya müəllifi isə Əməkdar artist Bəhram Bağırzadədir.\nBAKU.WS-in məlumatına görə, videoda H.Z.Tağıyevin həyat yolundan ən vacib və nümunəvi məqamlardan birinə yer verilib. Böyük xeyriyyəçinin Azərbaycanın savadlı gələcəyi naminə xidmətlərinə nəzər yetirilib.\nXatırladaq ki, Prezident İlham Əliyev və birinci xanım Mehriban Əliyevanın 2019-cu ilin martın 1-də mədəniyyət və incəsənət xadimlərinin bir qrupu ilə görüşündə aktyor Bəhram Bağırzadə Bakı şəhərində Hacı Zeynalabdin Tağıyevin heykəlinin ucaldılmasını təklif etmişdi. Dövlət başçısı təklifi bəyənərək dərhal tapşırıq verdi. Beləliklə, böyük azərbaycanlı, xeyriyyəçi H.Z.Tağıyevin heykəli tezliklə paytaxtın mərkəzində ucaldılacaq.\nPrezident Əlibaba Məmmədova “Şərəf” ordenini təqdim edib - FOTO (YENİLƏNİB) Mehriban Əliyeva Xalq artistinin evində qonaq olub - FOTO (YENİLƏNİB) Dövlətin mədəniyyətə artan qayğısı - İSLAHATLARIN 1 İLİ - VİDEO Bəhram Bağırzadə prezidentlə görüşün sirrini açdı - VİDEO Zeynəb Xanlarova: Prezidentimizlə görüşdə kim istədi danışdı


Qulu Məhərrəmli: “Jurnalistika ruh, vicdan və ləyaqət tələb edir…” » NUH informasiya agentliyi\nCəmiyyət25 oktyabr 2018 14:32\n“Azərbaycan mətbuatı həqiqəti və xalqın ictimai ideallarını ifadə etdiyi dövrlərdə güclü olub”\n28 may işğalından sonra bolşeviklər milli mətbuatın azadlığını və gücünü əlindən alaraq onu ideoloji alətə çevirdilər. Sovetlərin totalitar sistemi üçün qəzetlər, daha sonra radio və televiziya təbliğat-təşviqat vasitəsi idi. Amma o dövrdə cəngəllik içində çiçək kimi görünən “Qobustan” jurnalı da çıxırdı. M.S.Qorbaçovun “yenidənqurma”sı və aşkarlıq siyasəti başlayanda xalq hərəkatı geniş vüsət alanda, qadağanlar üzərinə işıq seli düşəndə mətbuat yenidən xalqın sözünü deməyə, ölkənin və cəmiyyətin üst-üstə yığılıb qalmış problemlərini çözməyə başladı. Həmin dövrdə cəmiyyətin informasiya aclığı, medianın həmin aclığı ödəmək üçün çalışması, ictimai müzakirələrin və tənqidin artması, medianın sosial-mədəni gücə çevrilməsi göz qabağında idi.\n– Mən bir az əvvəl sovet dövründə xalqın düşüncəsindəki işığı uzun müddət saxlaya bilmiş “Qobustan” jurnalının adını çəkdim. Mədəniyyət və incəsənət toplusu olmasına baxmayaraq, burada qoyulan problemlərə yanaşma tərzi, dil, üslub, mövzu məsələsi digər sovet nəşrlərindən ciddi şəkildə fərqlənirdi. 1988-ci ildən sonra Azərbaycanda azadlıq yelləri əsməyə başladı. Bu yenilik havası daha çox Məmməd İsmayılın rəhbərlik etdiyi “Gənclik” jurnalında, fəaliyyətinin yüksək dövründə “Molodyoj Azerbaydjana” və 80-ci illərin axırlarında gözəl yazıçımız Bayram Bayramovun rəhbərlik etdiyi Qarabağa Xalq Yardımı Komitəsinin orqanı olan “Azərbaycan” qəzetlərində hiss olunurdu. Sabir Rüstəmxanlının redaktorluq etdiyi həmin qəzet xalqın düşüncəsinə vurulmuş köləlik zəncirlərini qırmaqda ciddi rol oynadı.\nBir də sizə deyim ki, əslində dünyanın çox yerlərində söz və mətbuat azadlığına gizli və ya aşkar basqılar var. Yəni istər avtoritar, istərsə də demokratik hakimiyyət olsun, heç biri öz üzərindəki icimai nəzarətçi olan medianı sevmir. Xüsusən korrupsiyaya bulaşmış hakimiyyətlər müstəqil və “hər şeyə başını soxan” jurnalistlərdən zəhləsi gedir. Ona görə də baxın, son ildə qonşuluğumuzdakı ölkələrdə, eləcə də Avropada nə qədər jurnalist öldürülüb, nə qədər qələm adamı başqa ittihamlarla həbsxanalara atılıb. Yəni korrupsiya artdıqca, hakimiyyət hərisliyi çoxaldıqca, ictimai nəzarəti qəbul eləməmək iddiası da artır və belədə jurnalistika üçün problemlər də çoxalır.\n– Elə sözün birbaşa mənasında yaxşı fiziki sağlamlıq ona görə lazımdır ki, bəzən saatlarla sürən canlı yayıma dözə biləsən. Məsələn, bir dəfə 20 yanvar günü nəzərdə tutulurdu ki, dövlət başçısı Heydər Əliyev gəlib Şəhidlər Xiyabanını ziyarət etdikdən sonra canlı yayım dayandırılacaq. Bu da təxminən bir saat çəkməli idi. Lakin prezidentin ziyarəti bitdikdən sonra sədrdən tapşırıq gəldi ki, translyasiya şərhlə yaxşı alınır, ona görə canlı yayımı davam etdirməliyik. Onda səyyar TV stansiyasının kabinəsində oturub bu reportajı fasiləsiz apardım, təxminən 7 saata yaxın ayağa durmadan, fasilə vermədən danışdım. Arada işarə etdim ki, mənə bir stəkan çay versinlər, çünki hava çox soyuq idi və mən artıq üşüyürdüm. Eləcə də “İpək yolu” ilə bağlı Gülüstan sarayında keçirilən konfransdan, Roma papasının, E.Şvardnadzenin Azərbaycana səfərinin maraqlı canlı yayımı da yadımda qalıb. AzTV-dən gedəndən sonra mənim üçün maraqlıydı ki, görəsən belə canlı yayımlar necə veriləcək. Bir dəfə 20 yanvarda translasiyaya ötəri baxdım, gördüm ki, aparıcı kağızı qoyub qarşısına asta-asta oxuyur. Onun cümlələri görüntü ilə, kadrda olanlarla heç bir əlaqə yarada bilmirdi, çünki belə yayımlarda söz-təsvir kontrapunktunun nə demək olduğunu bilməyən sədr ona deyib ki, bu vərəqdəki mətndən kənara çıxma. Belə olmaz, axı bu yaradıcılıqdır. Kameranın önündə bəzən maraqlı hadisələr baş verir, gərək onlara münasibət bildirəsən. Belə inzibati yanaşma isə reportajı öldürür, tədbirin təqdimatına xələl gətirir. Şərhçinin səsi əlavə bir məlumatdır. Və o məlumat görüntü ilə birləşib yeni məna yaradır. Təbii ki, belə translyasiyalarda şərhçinin peşəkarlığı ilə yanaşı, həm də yaxşı rejissor və zövqlü operator işi tələb olunur.\n– Jurnalistikada “zirvə nöqtəsi” varmı? Məsələn, Qulu Məhərrəmli deyə bilərmi ki, mətbuatda əlindən gələni etdi, fəxri titula, mükafatlara layiq görüldü, bir sözlə zirvəyə çatdı?\nFəxri ad fərqləndirmək üçündürsə, ən layiqlilərə verilməlidir, amma təəssüf ki, həmişə elə olmur. Mən indi də təəssüflənirəm ki, vaxtilə “Azərbaycan gəncləri” qəzetində bir-birindən gözəl materiallar yazmış, daha sonra başqa media qurumlarında vicdanla çalışmış mərhum Möhləddin Səməd kimi peşəkar, klassik jurnalistə ad vermədilər, çünki özünü gözə soxan, kiməsə yarınan, kiminləsə alver edən deyildi.\n– Təkcə jurnalistikada yox, bütün sahələrdə – siyasətdə, elmdə, təhsildə və s. şəxsiyyət ciddi rol oynayır. Jurnalistika bir sistemdir, cəmiyyətin bir elementidir, ona görə çox vaxt bu sahə içərisində olduğu rejimin rəngini, xarakterini özünə hopdurur. Amma rənglər tündləşəndə şəxsiyyətlər buna müqavimət göstərə bilir. Bu mənada hər jurnalistika məhsulu öz rəhbərinin xasiyyətini daşıyır. Məsələn, “Əkinçi” H.B.Zərdabinin, “Molla Nəsrəddin” Mirzə Cəlilin, “Füyuzat” Ə.B.Hüseynzadənin, “Həyat”, “İrşad” Ə.Ağoğlunun və Ü.Hacıbəylinin xarakterinin məhsulu idi. Bu gün də hər bir qəzet öz rəhbərinin yaxşı və ya naqis xarakterini ifadə edir.\n– Qulu müəllim, bütün dünyada “frilanserlər” adlandırılan müstəqil jurnalistlər var. Bizdə bu sahədə vəziyyət necədir?\nMüsahibəni apardı: Səid Əhmədli


Azərbaycanın daxili işlər nazirləri: qətl, ölüm hökmü, şəhidlik zirvəsi... (SİYAHI) » Asiya.az\nAzərbaycanın daxili işlər nazirləri: qətl, ölüm hökmü, şəhidlik zirvəsi... (SİYAHI)\nAsiya.az xəbər verir ki, Azərbaycan Xalq Cümhuriyyəti yaradıldıqdan az sonra - Nazirlər Şurasının 1918-ci il 2 iyul tarixli sərəncamı ilə Daxili İşlər Nazirliyi tərkibində müstəqil polis orqanları yaradılıb.\nAzərbaycan SSRİ-nin ikinci daxili işlər naziri Mircəfər Bağırov olub (5 oktyabr 1921 - 22 may 1927). O, 1933-1953-cü illərdə Mərkəzi Komitənin I katibi olub. 1955-ci ildə həbs olunan general-polkovnik 1955-ci ildə həbs edilərək istintaqa cəlb olunub. 12-26 aprel tarixlərində keçirilmiş məhkəmədə güllələnməyə məhkum edilib və hökm yerinə yetirilib.


ŞAH BABAMIZ - XƏTAİ\nOnun qurduğu Səfəvilər dövləti Avropa, Asiya və Afrika qitəsində yerləşməklə ərazisi 3.5 milyon kv.km. idi.\nBu gün Azərbaycan Səfəvilər dövlətinin banisi Şah İsmayıl Xətai'nin (Səfəvi) anadan olmasının 517 ili tamam olur. Lakin nədənsə Xətai ilə bağlı tarixi məqamlar Azərbaycanda dövlət səviyyəsində qeyd olunmur. Hələ üç il bundan əvvəl Xətai/nin taxta çıxmasının 500 ili tamam olanda da Azərbaycanda bu tarixi hadisə qeyd olunmadı. Mə'lumatlara görəsə, bunun üçün hətta hökumət komissiyası da təşkil olunubmuş.\nTarixi mənbələrdə yazılır ki, 1500-cü ilin sonunda Gülüstan qalası yaxınlığındakı döyüşdə Şirvanşah Fərrux Yasar'ın, 1501-ci ildə isə Naxçıvan yaxınlığındakı Şərur düzündə Ağqoyunlu Əlvənd Mirzə'nin qoşunlarını məğlubiyyətə uğradan Qızılbaşlar Təbriz'ə maneəsiz daxil olaraq İsmayıl'ı şah elan ediblər. Beləliklə, Səfəvilər dövlətinin əsası qoyulub.\nŞah İsmayıl Xətai tərəfindən əsası qoyulan bu dövlət Azərbaycan, Şərqi Ermənistan, Şərqi Gürcüstan, İran, Cənubi Türküstan, Əfqanıstan (Bəlx vilayəti istisna olmaqla), bə'zi dövrlərdə İraq-i Ərəb və digər əraziləri əhatə edib. Beləcə, Səfəvilər dövləti 3 qitədə - Avropa, Asiya və Afrikada yerləşib və ərazisi 3.5 mln. kv.km. olub.\nSəfəvilər sülaləsi tərəfindən idarə edilən bu dövlətin paytaxtı müxtəlif vaxtlarda Təbriz, Qəzvin və İsfahan, mühüm şəhərlərisə Təbriz, Gəncə, Naxçıvan, Ərdəbil, Şamaxı, Bakı, Dərəbənd, Marağa, Qəzvin, İsfahan, Həmədan, Şiraz, Məşhəd, Herat, Yəzd, Kirman olub. Bu dövlətdə Azərbaycan'ın Qızılbaş tayfaları (dövlətin bə'zən Qızılbaşlar dövləti adlanması da buradandır) və oturaq Ərdəbil feodalları əsas rol oynayıb. XVI əsrin sonlarına dək müstəsna hüquq və imtiyazlara malik olan Qızılbaşlar dövlət və saray xadimləri, qoşun komandanları və əyalət hakimləri təyin ediliblər. Fars və başqa etnik nümayəndələrinsə yalnız mühasibatda, dəftərxanada və sair yerlərdə ikinci dərəcəli vəzifələr tutmaq səlahiyyətləri olub. Bircə onu xatırladaq ki, XVI əsrin ortalarında 74 əmirin 68-i Azərbaycanlı idi. Sarayda və orduda Azərbaycan dilinin hakim olduğu Səfəvilər dövlətininin ictimai, iqtisadi, siyasi və mədəniyyət mərkəzi Azərbaycan idi.\nŞah İsmayıl Xətai hakimiyyəti dövründə həm siyasət, həm də şe'r sənətinin klassiki kimi Azərbaycan'ı dünyada yaxşı tanıda bilmişdi. Bu mənada onun hakimiyyəti və yaradıcılığı birlikdə tarixi əhəmiyyət kəsb edir. Xətai F. Bekon, Məhəmməd Füzuli və digər dahi şəxsiyyətlər, alim və şairlər tərəfindən yüksək qiymətləndirilmişdir.\nTarix elmləri doktoru, professor Oqtay Əfəndiyev Şah İsmayıl Xətai'nin qurduğu dövlətin Azərbaycan dövləti olduğunu ilk dəfə 1961-ci ildə yazdığını, amma Moskvada elmi işində onu Səfəvi dövləti kimi müdafiə elədiyini qeyd edir. "Elmi rəhbərim Zaxader mənə dedi ki, "onlar Türkdürlər və bu, sizin tarixinizdir, ancaq oraya "Azərbaycan" sözü yazsan, səni müdafiə etməyə qoymayacaqlar". Düzü, mən aspiranturaya girəndə bu mövzunu da mənə o vermişdi. Ona qədər bizim tarixi oturaq mədəniyyətdə arayırdılar, amma biz oturaq deyildik ki... Biz yarım köçəri idik və dövlətin hərbi qüvvəsi də burada idi. Belə baxanda oturaq əhali heç tarixə düşmür, tarixə əsasən hərbi yürüşlər düşür. Bunlar isə Azərbaycan tarixində həmişə Türklərlə bağlı olub və həmin Türklər də bizik. Ruslar isə bizi Dədə Qorqud'dan ayırdıqları kimi, Türklərdən də ayırmaq istəyirdilər. Deyirdilər ki, "Türklər vəhşi köçərilərdir, düşməndirlər". Amma bizim keçmişimizdə isə Türklərdən başqa heç nəyimiz yox idi".\nProfessor daha sonra qeyd edir ki, o dövrdə Petruşevski kimi böyük alim ilk dəfə yazdı ki, "Səfəvilər - bu Türkmənlər sarayda və orduda Azərbaycan dilində danışırdılar". O. Əfəndiyev deyir ki, hətta Petruşevski bunu yazanda çox qorxurmuş. "Qorxurmuş ki, tutub soxarlar içəri. Yə'ni bizə işarə verirdi ki, Səfəvilər öz ana dilində danışırdılar. Ondan sonra biz başladıq. İndi bunu Türkiyəlilər də qəbul edir".\nO. Əfəndiyev Şah İsmayıl Xətai'nin guya Farsca da yazması barədə deyilənlərə də aydınlıq gətirdi. Onun mə'lumatına görə, Xətai'nin Farsca heç nəyi yoxdur, "Divan"ı da, "Dəhnamə"si, də "Nəsihətnamə"si də Türkcədir.\nFəlsəfə elmləri namizədi Nazim Hüseynovsa qeyd edir ki, "Hatayi divanı"nda öz əksini tapmış "Bir olsun, birlik olsun, dirlik olsun..." ifadəsi Xətai'nin siyasi mövqeyini əks etdirir və mühüm elmi-nəzəri, əməli əhəmiyyət kəsb edir. Onun fikrincə, Şah İsmayıl Türk dilini dövlət dili e'lan etmiş və xarici müəlliflərdən birinin yazdığı kimi bu dili Fars dili ilə yanaşı şe'r, poeziya dilinə çevirmişdir. Xətai rəsmi dövlət sənədlərinin Türk dilində yazılmasında və Türkcə divanında elmi terminologiyanın yaranmasında böyük xidmət göstərmişdir. O, Türk dilində elmi-fəlsəfi əhəmiyyətə malik olan şe'rlər yazmışdır. "Xətai'nin saray və orduda Türk dilini hakim mövqeyə çatdırması, dini şe'rlərini bu dildə yazması dilimizin inkişafında müstəsna xidmətidir".\nN. Hüseynova görə, Xətai Azərbaycan ədəbiyyatının əvəzolunmaz klassikidir. "Peşəkar alimlər şair Xətai'ni hökmdar Xətai'yə uyğun hesab etmişdir. Yaradıcılığı Azərbaycan ədəbiyyatında Nəsimi və Füzuli mərhələsi kimi də qəbul edilir. O, şifahi xalq ədəbiyyatının yazıya köçürülməsi və sarayda ədəbi məclislər keçirməsi ilə Azərbaycan ədəbiyyatına əvəzolunmaz xidmət göstrəmişdir". N. Hüseynov Şah İsmayıl'ı həm də böyük bir sərkərdə kimi xarakterizə edir. Dediyinə görə, Xətai'nin döyüş taktikasında "Turan taktikası" - "qurd-qurd" oyunu haqqında da yazılmışdır. "Bu taktika belə izah edilir: rəqibin qarşısından qaçan kimi görünərək, münasib hesab edilən yerə kimi tə'qib olunursan və qəfildən əks hücuma keçirsən".\nŞah babamızın hakimiyyətdə olduğu illər Azərbaycan hərbi, iqtisadi və siyasi qüdrətinə görə ən böyük dövlətlərindən biri idi. Azərbaycan'ın Avropa ölkələri ilə siyasi, iqtisadi və müdafiə sahələrindəki əlaqələri Xətai'nin hökmdarlığı illərində sistemli xarakterə malik olmuşdur və o, bu sistemli əlaqələrin banisidir.\n# posted by Mehran Baharlı : 9:30 AM\nŞah İsmayıl Xətainin xatirə günü keçiriləcək\nHər il olduğu kimi, bu il də iyulun 17-də Azərbaycan ədəbiyyatında və tarixində öz yeri olan şair, dövlət xadimi və sərkərdə Şah İsmayıl Xətainin anım günü qeyd ediləcək. Xətai Fondunun təşkilatçılığı ilə, "Azərbaycan" mehmanxanasında təşkil olunan mərasimdə Şah İsmayılın həyat yoluna nəzər salınacaq, yaradıcılığından nümunələr səsləndiriləcək.\nMərasimdə həm də Şah İsmayıl Xətainin həyat və yaradıcılığına həsr edilmiş müsabiqənin nəticələri, qaliblərin adları açıqlanacaq. Fonddan verilən məlumata görə, hələlik müsabiqə üçün təqdim olunan materiallar az olduğundan onun vaxtının bir qədər uzadılması nəzərdə tutulub. Daha öncə də Xətaiyə həsr olunan bir neçə müsabiqə və sərgi keçirən Fond bunu həm də hökmdar-şair haqqında heç bir televiziya verilişinin təqdim edilməməsilə əlaqələndirir. Müsabiqənin vaxtının uzadılması Şah İsmayıl Xətai Fondunun İdarə Heyətində müzakirə ediləcək.\nFond həm də Xətainin əsərlərinin tərcümə və nəşrini, onun irsinin təbliği yolunda başqa tədbirlər həyata keçirməyi də planlaşdırıb.\n# posted by Mehran Baharlı : 6:25 AM


Bakıda VI beynəlxalq “Xəzər: ətraf mühit üçün texnologiyalar” sərgisi başlayıb - Report.az\nBakıda VI beynəlxalq “Xəzər: ətraf mühit üçün texnologiyalar” sərgisi başlayıb\nSərgi noyabrın 20-dək davam edəcək 18 Noyabr, 2015 11:07\nBakı. 18 noyabr. REPORT.AZ/ Bu gün “Bakı Ekspo Mərkəzi”ndə ətraf mühitin mühafizəsi üzrə VI beynəlxalq “Xəzər: ətraf mühit üçün texnologiyalar” (“CTE 2015”) sərgisi başlayıb.\n“Report“ xəbər verir ki, sərgi Azərbaycan Ekologiya və Təbii Sərvətlər Nazirliyi, eləcə də IDEA “Ətraf mühitin mühafizəsi naminə beynəlxalq dialoq” İctimai Birliyinin dəstəyi ilə keçirilir. Sərginin təşkilatçısı qismində “Caspian Event Organisers” (“CEO”) şirkəti çıxış edir.\nSərgidə Azərbaycan, Almaniya, Çexiya, İsveçrə, Rusiya, Serbiya, Türkiyə də daxil olmaqla ümumilikdə 10 ölkədən 35 şirkət iştirak edir.\nSərginin yerli iştirakçılarının böyük əksəriyyətini Azərbaycan Ekologiya və Təbii Sərvətlər Nazirliyi, Naxçıvan Muxtar Respublikası Ekologiya və Təbii Sərvətlər Nazirliyi, Azərbaycan Fövqəladə Hallar Nazirliyi, eləcə də bu il sərgidə ilk dəfə iştirak edən Azərbaycan Təhsil Nazirliyi kimi dövlət strukturları təşkil edir.\n“СТЕ-2015” sərgisində təbii resursların səmərəli istifadəsi sahəsində ən son məhsullar, bərk tullantıların toplanması və utilizasiyası sistemləri, alternativ energetika üzrə müasir avadanlıq nümunələri və digər məhsullar nümayiş olunacaq.\nQeyd edək ki, sərgi noyabrın 20-dək davam edəcək.


“Aprel şəhidi”nin qızı atasına MƏKTUB yazıb\nAna Səhifə - QARABAĞ - “Aprel şəhidi”nin qızı atasına MƏKTUB yazıb\n“Aprel şəhidi”nin qızı atasına MƏKTUB yazıb +\nTanınmış jurnalist Aida Eyvazlının "Qalibiyyət: şəhidlər və şahidlər" kitabının ikinci hissəsi çapa hazırlanır. Modern.az-ın məlumatına görə, kitabda Azərbaycan Ordusunun zabiti, “Aprel şəhidi” Vaqif Bayramovun qızı Zeynəbin gündəliyindən bir hissə də oxuculara təqdim olunur.\n“Qoy silah alveri edənlər, 25 ildir ki, torpaqlarımızda nahaq qan axıdanlar utansınlar. Və görəsən bu məktubu oxumağa gücləri çatacaqmı?\nBalaca Zeynəbə dedim ki, onun gündəliyində yazdıqlarını kitaba köçürəcəyəm, çünki kitaba yazılanlar mələklərin qanadında göylərə aparılır. O dəqiqə soruşdu ki, kitaba yazılsa, atası onları eşidərmi? Çox rahatlıqla dedim ki, “Zeynəb, atan səni eşidir, kitaba yazdıqlarımızı isə lap tez eşidəcək”.\nSevincək gündəliyini açıb mənə göstərdi. O gündəlikdə yazılan bəzi sətirləri tanrı dərgahındakı Vaqifə ismarlayıram”.\n“Ata mən səni çox istəyirəm... Amma sən bizi qoyub getdin... Ata mən sənin üzünə deyə bilmirəm... Ancaq mən bura yazıram. Sən gələndə sənə deyəcəyəm... Mən operasiyaya (əməliyyata) girdim. Sən mənim əlimdən tutmuşdun... Mən operasiyadan çıxanda sən mənim əlimi buraxıb getdin və dedin: hər şey yaxşı olacaq... Mən yuxudan duranda əlimi buraxıb dedin ki, indi mən gedirəm şirinim...\n...Ata VAQİF yadındadır, sən həmişə mənə “şirinim” deyərdin. İndi sən getdin. Amma mən inanıram ki, sən gələcəksən. Sən gedəndən mənim az qala ürəyim partlayır. Mən bütün valideynləri görüb, deyirəm ki, mənim atam niyə gəlmir?\n“Ata, ata...” yazanda elə qışqırmaq istəyirəm ki... İstəyirəm ki əlini mənə vurasan... İstəyirəm ki, qapımızı döyəsən... və səni qucaqlayım... bu günlüyümü açanda da sən qapını döy və mən bu yazdıqlarımı sənə oxuyum...\nNə bilim... bax indi-indi ürəyimi boşaldıram...”.\nAzərbaycan Silahlı Qüvvələrinin zabiti (kapitanı) Vaqif Bayramov 2016-cı ildə “Aprel döyüşləri” zamanı şəhid olub,


Çəmənlik biçənləri qışa davamlı olun - bu da belədir - Göstərişlər və tövsiyələr - 2022\nÇəmən otbiçən bağdakı ən vacib cihazdır. Ona görə də ona qayğı göstərməlisən. Buraya çəmənlik çiçəyinizin qışa davamlı olması da daxildir.\nBir çəmənlik maşını hər il qışlanmalıdır\nÇəmənliklərə qulluq lazımdır\nBir qazon yoxdursa, özünüzü şanslı saya bilərsiniz, çünki qazon və ya otbiçənə qulluq etmək lazım deyil. Ancaq nə etməli olduğunuzu bilirsinizsə, təmir əslində çox çətin deyil. Bu işdən də çəkinməməlisiniz, çünki çəmənliyinizə yaxşı qulluq etsəniz, uzun müddət bundan bir şey əldə edəcəksiniz.\nÇəmənlik maşınlarını qışa davamlı olun\nÇəmənlik biçicisi qışda tükdən yoxa çıxmadan əvvəl bütün kirləri çıxartmalısınız. Ot və torpaq qalıqları ümumiyyətlə qurudur, buna görə süpürgə və ya nəm bir parça ilə silə bilərsiniz. Benzin mühərriklərinə diqqət yetirin: Çəmənlik otağınızda təmir işləri apararkən həmişə qığılcım açarı bağlayıcısını çəkin. Çəmənlik təmiz olduqda, bütün hərəkət edən hissələrə yağla qulluq etməlisiniz ki, hamar və hamar olsunlar. Hava filtri də ildə bir dəfə dəyişdirilməlidir.\nKəsmə bıçağı və Co.\nƏgər siz artıq çəmənliyinizi yürüyüşlərinizə qoyursanız, o zaman kəsici bıçağın itiləməsinin lazım olub-olmadığını da yoxlamalısınız. Pas ləkələrini tapsanız, onları müalicə etməli və rəngləməlisiniz. Çəmənlik biçicinizə ziyan dəyməməsi üçün qış vaxtı quru yerdə saxlamalısınız. Unutmamalı olduğunuz bir iş - ancaq yazda - yağ dəyişikliyidir. Bu qazonçunun həyatını əhəmiyyətli dərəcədə artıracaqdır.\nCopyright 2022 \_ Çəmənlik biçənləri qışa davamlı olun - bu da belədir...


08/08/2019 - 11:44\nAvqustun 7-də Ali Məhkəmədə jurnalist Xədicə İsmayılovanın şikayətinə baxılıb.\nBu barədə "Meydan.Tv" xəbər verib.\nJurnalist üzərinə 45 min 145 manat vergi borcu qoyulması barədə aşağı instansiya məhkəmələrinin çıxardığı qərardan kassasiya şikayəti verib.\nHakim Rahib Nəbizadənin sədrliyilə keçirilən məhkəmə prosesində X.İsmayılova iştirak etsə də, ona çıxış etməyə icazə verilməyib. Jurnalist vəkilinin iştirak etməməsinə görə məhkəmənin təxirə salınmasını istəyib. Lakin bu istəyinə də müsbət cavab verilməyib.\nAli Məhkəmədə proses qısa çəkib – Bakı Apelyasiya Məhkəməsinin qərarı qüvvədə saxlanıb. Apelyasiya Məhkəməsi də 1 saylı Bakı İnzibati-İqtisadi Məhkəməsinin qərarını qüvvədə saxlamışdı. 21 dekabr 2018-ci il tarixli həmin qərara əsasən, Vergilər Nazirliyinin iddiası təmin olunmuş, X.İsmayılovanın üzərinə 45 min 145 manat ödəmək öhdəliyi qoyulmuşdu. İddia olunur ki, X.İsmayılova Azad Avropa/Azadlıq radiosunun Bakı bürosuna rəhbərlik etdiyi dövrdə radio bu qədər mənfəət vergisi ödəməkdən yayınıb.\nVergilər Nazirliyi məhkəməyə təqdim etdiyi iddiada əvvəlcə 63 min 137 manat tələb edirdi. Bunun 45 min 145 manatı ödənilməmiş mənfəət vergisi, 17 min 992 manatı isə X.İsmayılovanın büro rəhbəri olduğu dövrdə işçilərlə əmək müqaviləsi yox, xidməti müqavilə bağlayıb, nəticədə əməkhaqqıdan büdcəyə 14 yox, 4 faizlik vergi ödənilməklə yayındırılmış məbləğ kimi təqdim olunurdu.\nBirinci instansiyada bu iddia üzrə məhkəmə prosesi bir ilə yaxın davam etdi. X.İsmayılova məhkəməyə Ali Məhkəmənin onun haqqında çıxardığı 25 may 2016-cı il tarixli qərarı təqdim etdi. Göstərdi ki, həbs olunanda işçilərlə əmək müqaviləsi yox, xidməti müqavilə bağlayıb, 17 min 992 manatın vergidən yayındırılmasıyla bağlı ona mənimsəmə ittihamı vermişdilər. Lakin Ali Məhkəmə bu maddə ilə ona bəraət, ittihama da xitam verdi. Ona görə də Vergilər Nazirliyinin indi ondan həmin məbləği tələb etməsi doğru deyil. Bundan sonra Vergilər Nazirliyi bu hissədə iddiadan imtina etdi\nİddianın qalan 45 min 145 manatlıq hissəsinə gəlincə, X.İsmayılova bildirir ki, Azad Avropa/Azadlıq radiosu gəlir əldə edən kommersiya təşkilatı deyil. Ona görə mənfəət vergisindən də azaddır.\nBu məsələ ilə bağlı yerli məhkəmələrin çıxardığı qərarların qanunsuz və əsassız olduğunu söyləyən X.İsmayılova Avropa Məhkəməsinə şikayət göndərəcəyini bildirib\nVergilər Nazirliyinin ərizəsi əsasında 2017-ci ilin noyabrından X.İsmayılovanın bank hesabına həbs qoyulub. Hazırda jurnalistin "Kapitalbank”, "Azəriqazbank” və "Azərbaycan Beynəlxalq Bankı"ndakı üç hesabının hamısının üzərində həbs var.\nX.İsmayılova 2014-cü ilin dekabrında həbs olunub, 2016-cı ilin mayında şərti cəza ilə azadlığa buraxılıb.\nAli Məhkəmə Meydan Tv ilə bağlı müraciəti təmin edib


Emin Millinin qaynı buraxdılar\nAna Səhifə/Xəbərlər/Emin Millinin qaynı buraxdılar\n‘Məni tutmağınızın səbəbi Emin Millidirsə onunla əlaqəm yoxdur, heç zaman müxalifətçi olmamışam”\nAprelin 22-də Bakı Ağır Cinayətlər Məhkəməsində narkotik maddələrin qanunsuz dövriyyəsində təqsirləndirilən Nazim Ağabəyovun cinayət işi üzrə məhkəmə davam edib.\nHakim Əfqan Hacıyevin sədrliyi ilə keçirilən prosesdə təqsirləndirilən şəxsin vəkili Adil İsmayılov müdafiə çıxışı edib. O, çıxışında Nazim Ağabəyovun heç zaman narkotik maddədən istifadə etməyib. Vəkil onun barəsində bəraət hökmünün çıxarılmasını istəyib.\nNazim Ağabəyov son sözlə çıxış edib. O, bildirib k, o heç zaman cinayətkar olmayıb: “20 ilin mütəxəssisiyəm. Evimdə xəstə uşağım var. Heç bir zaman narkotik maddələrin dövriyyəsi ilə məşğul olmamışam. Nə siqaret, nə də spirtli içli istifadəçisi deyiləm. Məni tutmağınızın səbəbi Emin Millidirsə onunla əlaqəm yoxdur, heç zaman müxalifətçi olmamışam. Hər zaman dövlətimi dəstəkləmişəm. Vergimi vermişəm. Bəraət çıxarılmasını istəyirəm”.\nProkuror ötən prosesdə məhkəmədən Nazim İbrahimovun 7 il müddətinə azadlıqdan məhrum edilməsini təklif edib. Onun barəsində 234.4.3( külli miqdarda narkotk) maddəsi 234.1(narkotik vasitə) maddəsi tövsif edilib. 70 ( şərti cəza ) tədbiq edilərək 3 il müddətinə azadlıqdan məhrum edilib. Həbsdə qaldığı 1 ili də çıxarılaraq 2 il 4 ay müddətinə şərti cəza verilib. O, məhkəmə zalından azadlığa buraxılıb.\nNarkotik maddələrin satışında ittiham edilən N.Ağabəyov rəssam Mais Ağabəyovun oğlu, “Meydan” TV-nin direktoru Emin Millinin qaynıdır. O, Bakı Şəhər Baş Polis İdarəsinin əməkdaşları tərəfindən saxlanılıb. Rəsmi məlumata görə, onun üzərindən 6 qram heroin aşkarlanıb (lent.az).


Şahmatçılarımız “Aeroflot open”nin səkkizinci turunda mübarizə aparırlar\nFevralın 26-da Moskvada “Aeroflot open” beynəlxalq şahmat festivalının səkkizinci turunun oyunları keçirilir.\nOffsideplus.az xəbər verir ki, festivalın A turnirində çıxış edən Rauf Məmmədov səkkizinci turda Hindistan təmsilçisi Baskaran Adhiban ilə qarşılaşır. Aktivində dörd qələbə və iki heç-heçə olan şahmatçımız 5,5 xalla şəriksiz liderdir. Daha bir şahmatçımız A turnirində məğlubiyyətsiz irəliləyir. Yeddi turdan 5 xal toplayan gənc şahmatçımız Aydın Süleymanlı bu nəticə ilə 2-9-cu yerləri bölüşür. A.Süleymanlı növbəti turda iranlı Pərham Maqsudlu ilə üz-üzə gəlib. A turnirindəki digər şahmatçılarımız – aktivlərində 4 xal olan Vüqar Əsədli Murali Karthikeyan, Vasif Durarbəyli Arjun Eriqaysi (hər ikisi Hindistan təmsilçisi) mübarizə aparırlar. Abdulla Qədimbəyli (3,5 xal) isə perulu Emilio Kordova ilə gücünü sınayır.\nYarışın B turnirində Məhəmməd Muradlı 5,5 xalla liderlər qrupunda mübarizə aparır. Qeyd edək ki, o, ötən il analoji yarışda bürünc medal qazanıb. Səkkizinci turda M.Muradlının rəqibi ukraynalı Stanislav Boqdanoviçdir.\nDoqquz turdan ibarət yarış İsveçrə sistemi üzrə keçirilir.\nTəqlər: şahmat,\tRauf Məmmədov,\tAydın Süleymanlı,\tVüqar Əsədli ,\tAbdulla Qədimbəyli\nAzərbaycan millisi Beynəlxalq Şahmat Federasiyasına məktub ünvanladı\nKişi şahmatçılardan ibarət Azərbaycan millisi Beynəlxalq Şahmat Federasiyasının prezidenti Arkadiy Dvorkoviç, peşəkar şahmatçılar və şahmat həvəskarlarına açıq məktub ünvanlayıblar.\nŞəhriyar Məmmədyarov: "Güc birlikdədir"\nAzərbaycanlı şahmatçı Şəhriyar Məmmədyarov koronavirusla bağlı paylaşım edib.\n"ShamkirChess" turniri də ləğv edildi\nFİDE prezidenti Rəcəbov haqda danışdı: "Onun şəxsi seçimi idi"\nFİDE Şahmat Olimpiadasını təxirə saldı\n30.03.2020 21:55\t28\n30.03.2020 19:57\t996\n"Xəzər Lənkəran" hər an böyük futbola qayıda...\n30.03.2020 19:20\t64\nBu mövsüm "Qəbələ"nin heyətində ən yaxşılar kimlərdir?...\n30.03.2020 18:22\t124\nAzərbaycan klubundan koronavirusla bağlı nümunəvi addım -...\n29.03.2020 21:34\t84\n29.03.2020 18:53\t126\n29.03.2020 10:35\t45\n28.03.2020 17:17\t60\n"Sabah"ın ən yaxşıları bəlli oldu


2 İyun 2017 17:22\nPublika.az xəbər verir ki, həsir çantaların əsas pərəstişkarı kimi məşhurlardan aktrisa Ceyn Birkini misal göstərmək olar. Stil ikonası “Hermes” moda evinin onun üçün özəl “Birkin” modelini hazırlayana qədər həsir çantaları gündəlik obrazlarında tez-tez istifadə edib. O, sevimli çantasını göy cinslərlə, ağ dəstlərlə, axşam tualetləri ilə, mini-yubkalarla, hətta şuba və paltolarla da taxırdı.\nHəsir çantaların dəbə minməsində böyük payı olan kino ulduzu həmin modeli Mavi sahillərdə yerləşən mağazaların birində görüb aşiq olmuşdu. Bu gün isə hər şey daha asandır, istənilən demokratik brendlərin mağaza rəflərində həsir çantalara rast gəlmək olar.


Elan №: 2357\nYenilənmə tarixi: 10-05-2021 22:38:33\nOptimal Yük Daşıma. Bakı şəhərində və həmçinin respublika ərazisində kiçik və iri miqyaslı yük daşımalarını həyata keçirir. Həftənin 7 günü 24 saat bütün ölkə ərazisində yük+daşıma həyata keçirir. Əşyalar böyük bir diqqətlə və ən yüksək səviyyədə daşınır. Daşınan malların təhlukəsizliyinə 100% zəmanət verilir.Bununla yanaşı, şirkət yükdaşımaları müşayiət edən kompleks yardımçı xidmətləri də müştərilərə təqdim edir. "Ucuz Yük Daşıma"xidmətlərinə aşağıdakılar daxildir:


Mikrodalğalı soba » DADLI.Az - Dadlı Reseptlər, Tort Reseptləri, Asan Yemek Reseptleri\nReseptin məlumatları Baxış sayı: 4282\nTarix : 15.11.2016, 09:00\nKir və yağ ləkəsi hopmuş mikordalğalı sobanın içərisinə bir neçə damcı qabyuyan vasitə ilə nəmləndirilib, köpükləndirilmiş süngər qoyun. Sobanı minimal dərəcəyə qoyub, süngəri 30 saniyə içərisində saxlayın. Sonra sobanın qapağını açıb, elə həmin süngərlə içini təmizləyin. Bu vasitə nəinki mikrodalğalı sobanızı təmizləyəcək, həm də xoşagəlməz qoxusunu aradan qaldıracaq.\nEtiketlər: vasitə, sobanın, içini, təmizləyin, süngərlə, qapağını, saxlayın, Sonra, nəinki, həmin, sobanızı, aradan, qaldıracaq, qoxusunu, xoşagəlməz, içərisində, təmizləyəcək, mikrodalğalı, süngəri, qabyuyan\nMətbəxin qoxusunu dəyişmək üçün məsləhət


"Dövlət, hökumət başçıları özünü kral, şah zənn etməsinlər, xalqa xidmət etsinlər" » www.7GUN.az\nTarix : 29-11-2019, 08:10\n7GUN.az-ın Arqument.az-a istinadən məlumatına görə, noyabrın 27-də özünün "Facebook” səhifəsində prezidentin çıxışına münasibət bildirən AXCP sədri Əli Kərimli yazır ki, Avropa İttifaqına inteqrasiyaya qarşı çıxmaq milyonlarla azərbaycanlının istək və arzularına ziddir: "Heç şübhəm yoxdur ki, milyonlarla soydaşımız perspektivdə ölkəmizin məhz Avropa İttifaqına inteqrasiya etməsini istəyir. Əksəriyyət arzulayır ki, Azərbaycanda da Avropa İttifaqındakı kimi qanunun aliliyi, hüquq və azadlıqlar təmin olunsun. Azad mətbuat olsun, hakimiyyətləri xalq seçsin. Dövlət, hökumət başçıları özünü kral, şah zənn etməsinlər, xalqa xidmət etsinlər. Bizdə də polis, məhkəmə, təhsil, səhiyyə, bələdiyyə, vergi, gömrük Avropadakı kimi olsun, xalqa problem yaratmasın, xidmət etsin. Kim bunları istəməz?


“Kəlbəcər” tankeri ilk səfərinə çıxdı\n“Kəlbəcər” tankeri ilk səfərinə çıxdı\nÖtən ay Prezident İlham Əliyevin iştirakı ilə istifadəyə verilən “Kəlbəcər” tankerinin xarici sularda istismarına qərar verilib.\nAzərbaycan Xəzər Dəniz Gəmiçiliyindən News24.az-a verilən məlumata görə, yükü dizel yanacağı olan tanker ilk səfərinə çıxıb. Gəmi Türkmənistanın Türkmənbaşı limanından Türkiyənin Gebze limanına doğru yola düşüb.\nGəmi həm ölkəmizin beynəlxalq yükdaşımalarda mövqeyinin möhkəmlənməsində, həm bir bazardan asılılığın aradan qaldırılmasında, həm də xarici sularda vətənimizin təmsil və təbliğində mühüm rol oynayacaq. Bu baxımdan Prezident İlham Əliyevin təşəbbüsü ilə tankerə “Kəlbəcər” adının verilməsinin də böyük rəmzi mənası var.\nXatırladaq ki, ASCO-nun uzun fasilədən sonra Xəzərdənkənar beynəlxalq sularda fəaliyyəti Prezident İlham Əliyevin tapşırığı ilə 2014-cü ildə “Üzeyir Hacıbəyli” və “Natəvan” gəmilərinin alınması ilə bərpa olunub.\nİlham Əliyev “Kəlbəcər” tankerinin istismara verilməsi mərasimində - FOTOLAR\n"Laçın" tankeri suya buraxıldı\n"Prezident Heydər Əliyev" tankeri əsaslı təmir olundu\n“Şah İsmayıl Xətai” tankerinin əsaslı təmiri başa çatıb - FOTO\n“Kəlbəcər” tankeri gələn il İSTİFADƏYƏ VERİLƏCƏK\nASCO-nun “Naftalan” tankeri əsaslı TƏMİR OLUNDU\nİki tanker toqquşdu, birinin gövdəsi parçalandı - FOTO\nSOSİAL / MARAQLI / Video / Foto\n14 milyon dollarlıq "Laçın"dan VİDEOREPORTAJ - FOTOLAR


Müzəffər ordunun güclü Ali Baş Komandanı - Xəbərlər - XƏZƏR RAYON Icra Hakimiyyəti\nMüzəffər ordunun güclü Ali Baş Komandanı\nQarabağda erməni təcavüzkarlığına qarşı əks-hücum əməliyyatlarının davam etməsindən bir aydan artıq vaxt kecməsinə baxmayaraq şanlı ordumuz müasir hərb tarixində öz möhrünü vurmağı bacarıb. Əldə edilən böyük nəaliyyətlər, azad olunan ərazilər, düşmənə vurulan maddi-mənəvi zərbələr bunu deməyə əsas verir. Bütün bunların isə səbabkarı heç şübhəsiz Ali Baş Komandan Cənab İlham Əliyevdir. Ordumuzun dünya standartlarına cavab verən maddi-texniki bazasının yaradılması istiqamətində illərlə görülən işlər öz sözünü deməkdədir. Cənab Prezidentin cıxışlarında dəfələrlə qeyd etdiyi kimi “Azərbaycan Ordusu Qafqazın ən qüdrətli ordusudur” cümləsi bu gün praktiki olaraq döyüş meydanında öz isbatını tapıb. Daima xarici havadarlarına güvənərək avanturist, populist çıxışlarılə yadda qalan düşmən ölkənin baş naziri-Nikol Paşinyan müharibənin davam etdiyi bir ay ərzində həm öz siyasi nüfuzunu, həm də təmsil etdiyi ölkənin xarici imicini rüsvaycı vəziyyətə salmış oldu.\nPaşınyan heç bir rasionallığa sığmayan-klassik erməni millətciliyini xatırladan siyasətilə bütün beynəlxalq konfranslarda cənab Prezident İlham Əliyevin yüksək elmi,fəlsəfi, tarixi, praqmatik cıxışları qarşısında daiam aciz vəziyyətə düşməklə onu göstərdiki artıq Qarabağın azadlığına çox az bir zaman qalıb. Cənab Prezident İlham Əliyev yürütdüyü dinamik inkişaf siyasətinin məntiqi nəticəsi kimi xalq-ordu birliyi yüksək vətənpərvərlik müstəvisində davam etməkdədir. Bunu Prezident müsahibə verdiyi bütün yerli və xarici mətbuata da qeyd etmişdir.\nCənab Prezident İlham Əliyev Rusiyanın İnterfaks agentliyinə verdiyi müsahibəsində bir daha həm ölkəmizin, həm də regionun gələcəyini müəyyənləşdirən bir çox məqamlara toxundu. Döyüş meydanında özünün üstünlüyünü sübut edən Azərbaycan Ordusu dünyada ən yaxşı döyüş qabiliyyətinə malik ordulardan biri hesab edilir. Ölkələrin hərbi potensialının dəyərləndirilməsi ilə məşğul olan qurumların vaxtaşırı dərc etdiyi reytinqlərə əsasən, Azərbaycan Ordusu dünyanın aparıcı 50 ordusu sırasında olduğunu bildirən Cənab İlham Əliyev bir ay ərzində torpaqların xeyli hissəsinin işğaldan azad olunmasını xüsusi olaraq qeyd etmək lazımdır. Bunu artıq həm düşmən ölkənin dövlət rəsmiləri, həm də ölkəmizin inkişafını qəbul etmək istəməyən xarici və daxili qüvvələr də qəbul etməyə başlamışlar. Həmcinin Cənab Prezident Ermənistan hakimiyyətinin qeyri-konstruktiv yanaşma nümayiş etdirməsini də kəskin tənqid etdi. Ermənistanın işğal etdiyi torpaqlardan qoşunlarını çıxartmaq haqda üzərinə öhdəlik götürəcəyi təqdirdə hərbi əməliyyatların həmin an dayanacağını bildirən İlham Əliyev bir daha dünyaya öz humanist dəyərlərə sadiq qaldığı, məsələnin sülh yolu ilə həllinin tərəfdarı olduğunu göstərdi. Lakin qarşılığıda Ermənistanın mövcud siyasi rejimi nə ilə cavab verdi? Mülki əhalini hədəf alan kasetli raketlərdən istifadə etməklə bir daha ənənəvi terror ruhuna sadiqliyini göstərdi. Münaqişənin başlamasından bu günə kimi artıq 69 dinc vətəndaşımız həlak olub, 300-dən çox insan yaralanıb. Bu isə Cənab Prezidentin də qeyd etdiyi kimi hərbi cinayətdir. Ermənistanın bu hərbi cinayətinin kökündə isə bir əsrdən artıq davam edən millətcilik terroru dayanır. Belə ki, nasist alman ordusunun sıralarında öz faşist ideologiyası ilə fərqlənən Njde Qaraginə abidə ucaldan bir dövlətdən başqa nə gözləmək olar? 1977-ci ildə Moskva metrosundaki terror aktinin təşkilatcısı Stepan Zatikyan bu gün belə erməni gənclərinə nümunəvi vətənpərvər şəxs kimi təqdim olunur. 1983-cü ildə Fransanın Orli hava limanında terror akti nəticəsində onlarla insanın ölməsinə və yaranması səbəb olmuş terrorcu Nair Soner 2001-ci ildə bəraət aldıqdan sonra Ermənistana gəlmiş və ölkənin o vaxtkı baş naziri Andranik Markaryan tərəfindən qəbul edilmişdir. Baş nazir ona olan rəğbətini gizlətməmişdir. 21-ci əsrdə bir terrorcunu ölkənin yüksək vəzifə sahibi qəbul edir və ona öz rəğbətini bildirir. Budur Ermənistan dövlətinin terror dəstəyi. Budur indiki Ermənistan iqtidarının sələflərinin getdiyi ideoloji yola sədaqəti. Bütün bunlara baxmayaraq tarixi ədalət öz yerini tapacaqdır. Bütün bunları çox gözəl bilən Cənab Prezident rəsmi İrəvanının daima başqa ölkələrin arxasında gizlənməyə nail olduğunu, bunu artıq dövlət siyasətinə cevirdiyini və tarixi köklərinin olduğunu deməklə yuxarıda sadaladıqlarımızı bir daha təsdiqləyir.\nTarixi faktdır ki, ermənilərin Qafqaz regionunda böyük kütlələr formasında yaşaması 19-cu əsrin əvvəllərinə dayanır. Onların burada yerləşdirilməsinin də böyük imperialist güclərin parcala hökm et siyasəti dururdu. Belə ki, Qafqazda siyasi- mədəni özünü dərk prosesin güclənməsi nəticəsində yerli xalqların azadlıq hərəkatları məhz ermənilərin bilavasitə iştiraki ilə yatırdılıb. İstər 1905-ci il, istərsə də 1918-ci il hadisələri buna əyani sübutdur. Məhz Azərbaycan Xalq Cümhuriyyətinin süqutu da məhz erməni daşnaklarının tarixi torpaqlarımız olan Zəngəzur mahalında və Qarabağ bölgəsində müntəzəm üsyan dalğalarının yaratmaqları ən əsas səbəblərdən biri olmuşdur. Ona görə də tarixi hadisələri dərindən bilən ölkə başcısı müsahibəsində haqlı olaraq “ Ermənistan Qafqazın bədənində yad cisim kimi qalmamalıdır” fikrini qəti şəkildə ortaya qoydu.\nCənab Prezident münaqişənin sülh yolu ilə həll olunmasından sonra nəinki münaqişə tərəflərinin həmcinin regionun da iqtisadi inkişafa nail olacağını, burada regional gücə sahib ölkələrin də hərtərfli əməkdaşlıq əlaqələrinin möhkəmlənəcəyini bildirdi. Buna görə də haqqlı olaraq beynəlxalq təşkilatların münaqişənin həllində daha aktiv olmalarını qeyd etməsi bir daha onu göstərdi ki, mövcud preblemin aradan qaldırılması istiqaməti ancaq və ancaq Azərbaycanın xeyrinə həll olunmaqla başa cata bilər. Cənab Prezident Dağlıq Qarabağdakı erməni icmasının da orada yaşamaq hüququnu tanıması, onların təhlükəsizliyinə zəmanət verməsi Azərbaycan xalqının əsrlərdir malik olduğu multikultural dəyərlərinə söykəndiyini göstərir. Həmcinin münaqişənin həlli yolunda Türkiyənin də iştirak etməli olduğunu deyən Ali Baş Komandan regionda sülhün davamlı olması üçün ölkəmizin maraqlarını daima müdafiə edən qardaş ölkəni də burada sülhün təminatcısı kimi yerinin möhkəmlətməsinin vacibliyini bildirmiş oldu. Azərbaycan torpaqlarında ikinci erməni dövlətinin yaradılmayacağını bəyan edən ölkə rəhbəri bir daha Azərbaycan xalqının mütləq iradəsini bütün dünyaya nümayiş etdirdi. Bunu isə yalnız xalq-iqtidar birliyini formalaşdıran siyasi rəhbər edə bilərdi. Bu isə məhz cənab Ali Baş Komandan İlham Əliyevdir.


Təbriz Şəhər Şurası üzvlərinin həbsi davam edir\nTəbriz Bələdiyyəsi və Şəhər Şurasında rüşvət və korrupsiya dosyesi ilə bağlı keçən həftələrdə nəzarət altına alınmış şuranın üç üzvü, bir bələdiyyə müavini və iki başqa şəxsin həbsi davam edərkən Fars xəbər agentliyi Şəhər Şurasının digər bir üzvünün də məhkəməyə çağrıldığına dair məlumat yayıb.\nAgentliyə danışan Şərqi Azərbaycan Ədliyyəsinin başqanı Höccətül-İslam Müzəffəriyə istinadən, məhkəməyə çağrılan dördüncü üzvün ittihamı əldə olan sənədlərə əsasən oxunacaq və bu, onun həbs ediləcəyi anlamına gəlmir.\nŞərqi Azərbaycan Ədliyyəsinin məsulları ilkin istintaq prosesinin qanuna görə gizli aparıldığı üçün rüşvət dosyesi, nəzarət altına alınanlar və məhkəməyə çağrılanlar haqqında ətraflı məlumat verə bilməyəcəklərini söyləyirlər.\nTəbriz qubernatoru Rəhim Şöhrətifər Şəhər Şurasının üç üzvünün həbsdə olmasının şuranın keçirdiyi toplantılar üçün hazırda hər hansı problem təşkil etmədiyini və yetərsayın indilik təmin olunduğunu bildirir. Onun dediklərinə görə, məhkəmənin nəticəsi açıqlandıqdan sonra saxlanılan üzvlərin şuradan çıxarılıb-çıxarılmayacağına dair qərar veriləcək.


İnformasiya Texnologiyaları İnstitutunda magistrlik dissertasiyalarının müdafiəsi keçirilib - Xəbərlər - IKT\nİnformasiya Texnologiyaları İnstitutunda magistrlik dissertasiyalarının müdafiəsi keçirilib 11.06.2021 12:20 / Konfranslar, İclaslar\nAMEA İnformasiya Texnologiyaları İnstitutunda İxtisaslaşdırılmış Magistr Müdafiə Şurasının onlayn iclası keçirilib.\nÖncə institutun texnologiyalar üzrə direktor müavini, texnika üzrə fəlsəfə doktoru, dosent Rəşid Ələkbərov çıxış edərək gündəlikdə duran məsələləri diqqətə çatdırıb, iclasın 060631 – “Kompüter mühəndisliyi” ixtisası üzrə 2020-2021-ci tədris ilində elmi tədqiqat və elmi-pedaqoji təcrübələrini uğurla başa vurmuş II kurs magistrantlarının magistrlik dissertasiyalarının müdafiəsinə həsr olunduğunu qeyd edib.\nİnstitutun Təhsil şöbəsinin müdiri, texnika üzrə fəlsəfə doktoru, dosent Fərhad Yusifov magistrantlar tərəfindən şuraya təqdim olunmuş sənədlər haqqında məlumat verib.\nSonra institutun magistrantı Leyla Yusifova 249372 – “Kompüter sistemləri və şəbəkələr” ixtisaslaşması üzrə “Böyük ölçülü məlumatlarda anomaliyaların aşkarlanması metodlarının analizi” mövzusunda dissertasiya işini təqdim edib. İşin giriş, 3 fəsil, nəticə və ədəbiyyat siyahısı da daxil olmaqla 80 səhifədən ibarət olduğunu deyib.\nMəruzəçi tədqiqat işinin əsas məqsədinin böyük verilənlərdə anomaliyaların aşkarlanmasında istifadə edilən maşın təlimi metodlarının müqayisəli analizi və şəbəkə trafiki verilənlərində anomaliyaları aşkarlamaq üçün geniş yayılmış təlim alqoritmlərinin tətbiqindən ibarət olduğunu söyləyib.\nTədqiqatın elmi yeniliyi və praktik əhəmiyyətindən söz açan L.Yusifova bildirib ki, tədqiqat işində böyükölçülü şəbəkə trafiki verilənlərində DoS hücumların aşkarlanması üçün klassifikasiya ansamblına əsaslanan yanaşma təklif olunub və WEKA proqram mühitində realizasiya edilib.\n249356 – “Kompüter mühəndisliyi” ixtisaslaşması üzrə “Python mühitindən istifadə etməklə verilənlərin intellektual analizi” mövzusunda dissertasiya işini institutun magistrantı Eltun Əhmədov təqdim edib. Məruzəçi bildirib ki, dissertasiya işinin əsas məqsədi müxtəlif həcmdə olan verilənlər üzərində “K-means” alqoritmi və onun modifikasiyalarından istifadə etməklə eksperimentlər aparmaq və müqayisəli analiz etmək, daha effektiv nəticə əldə etmək üçün yeni yanaşma təklif etməkdir.\nDissertasiya işinin əsas nəticələrini təqdim edən E.Əhmədov elmi tədqiqatda qeyd edilən məsələlərin həllinə nail olmaq üçün “K-means”, “K-means++” və “Mini batch K-means” alqoritmləri vasitəsilə eksperimentlərin aparıldığını və nəticələrin müqayisəli analiz edildiyini bildirib. Bu alqoritmlərin çatışmazlıqlarının aradan qaldırılması məqsədilə hibrid “PCA” və “Elbow” metodlarının təklif olunduğunu, eksperimentin nəticələrinin müxtəlif qiymətləndirmə indeksləri və alqoritmin yerinə yetirilmə vaxtına əsasən analiz edildiyini söyləyib.\nDigər magistrant Gülnarə Quliyeva 249389 – “Kompüter sistemləri və şəbəkələr” ixtisaslaşması üzrə “Rəqəmsal iqtisadiyyatın inkişaf səviyyəsinin qiymətləndirilməsi üsullarının analizi” mövzusunda dissertasiya işi barədə məlumat verib. İşin giriş, 3 fəsil, nəticə və ədəbiyyat siyahısından ibarət olduğunu, elmi-tədqiqat işi çərçivəsində 3 konfrans materialının çap edildiyini bildirib.\nO, dissertasiya işində əldə olunmuş elmi nəticələri təqdim edərək, tədqiqat zamanı rəqəmsal iqtisadiyyat haqqında ilkin anlayışlar və mövcud yanaşmaların araşdırıldığını, rəqəmsal iqtisadiyyatın inkişaf səviyyəsinin ölçülməsi üzrə aparılmış tədqiqatların analiz edildiyini, indikatorlar sisteminin işlənilməsi metodologiyası üzrə tədqiqatların aparıldığını nəzərə çatdırıb. Həmçinin qeyd edib ki, rəqəmsal iqtisadiyyatın regional-sektorial aspektdə qiymətləndirilməsi üsullarının analizi aparılmış, rəqəmsal iqtisadiyyatın inkişaf səviyyəsinin qiymətləndirilməsi üsullarının təkmilləşdirilmiş kompüter modelinin arxitektur-texnoloji strukturu verilmişdir.\n249364 – “Kompüter mühəndisliyi” ixtisaslaşması üzrə “Mobil hesablama buludlarının resurslarından səmərəli istifadə olunması modelinin işlənməsi” mövzusunda dissertasiya işi haqqında məlumatı magistrant Sahib Əliyev təqdim edib. Məruzəçi dissertasiya işinin məqsədi və qarşıya qoyulmuş məsələlər haqqında məlumat verərək qeyd edib ki, mobil hesablama buludlarında arxitektur-texnoloji prinsiplərinin araşdırılması, burada meydana çıxan problemlər və onların həlli yolları, həmçinin Cloudlet əsasında mobil hesablama buludlarının resurslarından səmərəli istifadə üçün modelin işlənməsi və s. dissertasiya işində məqsədə çatmaq üçün qarşıya qoyulan məsələlərdir.\nO, dissertasiya işində mobil qurğuların mövcud vəziyyətinin analiz edildiyini, mobil hesablama buludlarının bulud saxlanc platformalarının müqayisəli analizinin aparıldığını diqqətə çatdırıb: “Eyni zamanda mobil hesablama buludlarının arxitekturası analiz edilib, bu texnologiyada meydana çıxan problemləri həll etmək üçün iyerarxik strukturlu cloudlet əsaslı arxitektura təklif edilib”.\nİddiaçılar dissertasiya işlərini təqdim etdikdən sonra şura üzvlərinin çoxsaylı suallarını cavablandırıblar.\nHər bir dissertasiya mövzusu ilə bağlı müzakirələr aparılıb. Müzakirələrdə institutun şöbə müdiri, texnologiyalar üzrə direktor müavini, texnika üzrə fəlsəfə doktoru, dosent Rəşid Ələkbərov, şöbə müdiri, AMEA-nın müxbir üzvü Ramiz Alıquliyev, institutun baş elmi işçisi, texnika üzrə fəlsəfə doktoru, dosent Zərifə Cəbrayılova, baş mühəndis, texnika üzrə fəlsəfə doktoru, dosent Məkrufə Hacırəhimova, Tədris-İnnovasiya Mərkəzinin rəhbəri, texnika üzrə fəlsəfə doktoru Rəsmiyyə Mahmudova, böyük elmi işçi, texnika üzrə fəlsəfə doktoru Məmməd Həşimov çıxış edərək rəy və təkliflərini səsləndiriblər.\nDissertasiya işləri üzrə təyin edilmiş elmi rəhbərlər çıxış edərək hər bir mövzunun müasir dövrdə aktuallıq kəsb etdiyini, magistrlik dissertasiyalarının tələblərinə cavab verdiyini və tədqiqat zamanı qarşıya qoyulmuş məsələlərin həll olunduğunu söyləyiblər.\nÇıxışlar ətrafında müzakirələr aparıldıqdan sonra açıq səsvermə keçirilib, müəyyən olunmuş meyarlara əsasən müdafiə olunan dissertasiya işləri qiymətləndirilib. Magistrlik dissertasiyalarının Müdafiəsi Şurası qiymətləndirmənin nəticələri əsasında 4 magistrantın hər birinə magistr elmi dərəcəsinin verilməsi haqqında qərar qəbul edib.


“Ombudsman olmaq fikrində deyiləm” » "Dünya" informasiya agentliyi\n“Ombudsman olmaq fikrində deyiləm” - deputat\nTarix: 20-11-2019, 11:33 | Çap et\n2010-cu il martın 5-də yenidən İnsan hüquqları üzrə müvəkkil (Ombudsman) seçilən Elmira Süleymanovanın səlahiyyət müddəti 2017-ci il martın 5-də bitib.\nBu yaxınlarda Elmira Süleymanovanın yaşı ilə bağlı İnsan hüquqları üzrə müvəkkil postundan istefa verməsi barədə xəbərlər də yayılmışdı. Lakin Ombudsman Aparatı yayılan xəbərləri təkzib edib.\nMilli Məclisin Hüquq siyasəti və dövlət quruculuğu komitəsinin üzvü Tahir Kərimli Modern.az-a açıqlamasında yenidən Ombudsman barədə danışıb.\nDeputat qeyd edib ki, qanunvericiliyə əsasən, yeni Ombudsman təyinatı olmursa, köhnə ombudsman səlahiyyət müddəti bitdikdən sonra vəzifəsinin icrasını davam etdirir:\n“Təbii ki, bu məsələ prezidentin səlahiyyətində olduğundan gözləyirik. Güman ki, cənab prezident müvafiq addımlar atacaq. Ombudsmanla bağlı məsələni parlamentdə də bir neçə dəfə gündəmə gətirmişəm. Ombudsman Elmira xanım elə bilir ki, onunla şəxsi qərəzliyim var. Əslində elə bir niyyətim də yoxdur. Ombudsman olmaq fikrində də deyiləm”.\nTahir Kərimli “yeni Ombudsman necə olmalıdır” sualını belə cavablandırıb:\n“Açıq danışacam. Yeni Ombudsmanın da xanım olmasını çox arzulayıram. Xanımlar daha həssasdırlar. Hətta orta yaşlı xanım təyin olunarsa, bu lap yaxşı olar. Çünki qocalar mühafizəkar, gənclər isə inqilabçı olur. İslah edə-edə, düzəldə-düzəldə bu yerə çatdırmaq lazmdır”.


Abbas Hüseyn hәbsxanada ölümlə tәhdid edildiyini deyir\nEv Siyasət Abbas Hüseyn hәbsxanada ölümlə tәhdid edildiyini deyir\nNardaran hadisələrinə görə 20 il azadlıqdan məhrum edilmiş, Qobustandakı qapalı həbsxanada cəza çəkən Abbas Hüseynə qarşı yeni təxribat hazırlandığı bildirilir.\nAbzas.net xəbər verir ki, məlumatı Abbas Hüseynin yaxınları yayıb.\nAbbas Hüseyn bu gün yaxınları ilə telefon əlaqəsi saxlayaraq bildirib ki, saxlanıldığı Qobustan həbsxanasında təhdid olunur. Artıq dözülməz həddə çatdığını bildirib. “Hər gün məni yenə qandallayıb karsa salacaqları və cəzalandıracaqları ilə hədələyirlər. Davamlı məni qıcıqlandırıb provakasiyaya çəkmək istəyirlər. Hətta burda öldürəcəkləri ilə hədələyirlər”,-deyə yaxınları ilə danışanda bildirib.\nƏvvəlki məqaləLapshin-in anası Bakıya gəlib: bloggerin sabah İsrailə gedəcəyi gözlənilir


"Vəhşi direktor" və "Neftçi"də yeyinti - Elnur Eyvazovun sui-istifadəsi » Ulu Yol Xəbər portalı\nUlu Yol Xəbər portalı » Araşdırma » "Vəhşi direktor" və "Neftçi"də yeyinti - Elnur Eyvazovun sui-istifadəsi\n"Vəhşi direktor" və "Neftçi"də yeyinti- Elnur Eyvazovun sui-istifadəsi\nAzərbaycanda vəzifəli şəxslərin öz səlahiyyətlərindən sui-istifadə etməsi qeyri-adi hal deyil.\nOnlar mövcud durumdan yararlanaraq, şəxsi büdcələrini daha da artırır, bu yöndə baş sandırırlar.\nYenicag.az xəbər verir ki, bu şəxslərdən biri də "Neftçi”nin vitse-prezidenti Elnur Eyvazovdur.\nQısa arayış olaraq bildirək ki, 32 yaşlı Elnur Eyvazov Gəncədə anadan olub. O, "Neftçi”də vəzifəyə təyin olunanadək bir sıra şirkətlərdə çalışıb. 2009-cu ildə bələdiyyə seçkilərində namizədliyini irəli sürən Eyvazov, 2015-ci ildə də deputat olmaq eşqinə düşüb. Lakin 40 saylı Kəpəz ikinci (Gəncə) seçki dairəsindən namizədliyini irəli sürən Eyvazovun millət vəkili olmaq arzusu elə arzu olaraq da qalıb.\nElnur Eyvazov 2016-2017-ci illərdə "Neftçi”nin icraçı direktorunun maliyyə məsələləri üzrə müavini vəzifəsində çalışıb. O, 2017-ci ildə baş verən struktur dəyişiklikdən sonra isə klubda vitse-prezident postuna təyin olunub.\nLakin Eyvazovun vəzifəsi bununla bitmir. Belə ki, o, eyni zamanda "AdCo” reklam şirkətinin təsisçi-direktorudur. İki vəzifəni özündə birləşdirən Eyvazov klubda tutduğu vəzifə sayəsində həm şirkətinin satışını, həm də şəxsi büdcəsini daha da genişləndirir.\nMəsələ burasındadır ki, hazırda "Neftçi”nin bütün reklam işləri məhz Elnur Eyvazovun şirkətinə həvalə edilib. Bir sözlə, tender keçirilmədən "AdCo” rəqabətsiz qalib seçilib. Bu isə istər-istəməz maliyyə yeyintisinin olmasına dair şübhələri artırır.\nBəlkə, başqa bir şirkət, "Neftçi”nin reklam işlərini "AdCo”dan daha münasib qiymətə görəcək? Ümumiyyətlə, bu məsələ ilə bağlı bazarda araşdırma aparılıbmı? Əslində, bu, heç də inandırıcı görünmür. Məsələyə Azərbaycan reallığı ilə yanaşsaq, hər halda Eyvazovgilin öz qazanclarına təpik atıb, çörəyi başqasına verəcəyi də ağlabatan fikir deyil.\n"Neftçi”nin himayədarlarının bu durumdan xəbərdar olduğu da inandırıcı deyil. Amma bir şey dəqiqdir ki, klub prezidenti Kamran Quliyevin xəbəri olmadan vitse-prezidentin belə işə qol qoyması onun səlahiyyətləri çərçivəsində deyil. Belə çıxır ki, bu iş birliyindən Kamran bəy də öz faizini alır. Nə deyək? Allah bərəkət versin!\nİnanmaq istərdik ki, sonda bu durumdan zərərli çıxan "Neftçi” olmayacaq. Çünki istənilən maliyyə yeyintisinin nəticəsində zərbə kluba dəyir. Rəhbərlik isə sadəcə, himayədarları tərəfindən danlanmaqla kifayətlənir. Onu da nəzərə almaq lazımdır ki, klubun büdcəsinə axıdılan neft pulları azaldıqca, həm klubun iddiası zəifləyir, həm də hədəfləri…\nSonda maraq üçün bildirək ki, Elnur Eyvazov "AdCo” şirkətinin direktoru kimi daha şən imiş. O, hətta vaxtı ilə özü üçün hazırlatdığı kiçik bioqrafiyada özünə "vəhşi direktor” ləqəbini də verib. Onun sözlərinə görə, gəncəlilər yanlız Gənclikdə işləməlidirlər. Eyvazov deyir ki, həftənin dördüncü günləri portağal şirəsi içmək mütləqdir.\nP.S. Digər maraqlı məqam isə ondan ibarətdir ki, Elnur Eyvazovun dollara xüsusi sevgisi var. Bu, Eyvazovun 30 yaşını qeyd edərkən şirkət çalışanları tərəfindən hazırlanan tortda da öz əksini tapıb.


Keçmişdən gələcəyə nə daşıyırıq?- ALTINCI YAZI-YUNUS OĞUZ YAZIR » Veteninfo.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nƏsas səhifə Keçmişdən gələcəyə nə daşıyırıq?- ALTINCI YAZI-YUNUS OĞUZ YAZIR\nTarix: 21.02.2020 15:11 Oxunma sayı: 81 Bölmə: SOSİAL,\nƏvvəlcə, artıq prezident adını daşıyan Mütəllibov rəsmi elan verdi ki, Xocalıda heç nə baş verməyib, yalnız bir-iki nəfər şəhəri müdafiə edən zaman həlak olub. Həqiqətdə isə Xankəndində ( sovet vaxtı adı Stepanakert) yerləşən və heyətinin yarısı erməni əsgəri və zabiti olan 316-cı alay Xocalıda uşaq, qoca, qadın demədən, qarşılarına kim çıxıbsa qətlə yetirdi. Bunu yaxşı ki, o zaman ANS-in yaradıcısı olan, sonradan Milli Qəhrəman adına layiq görülən Çingiz Mustafayevin yanındakı operator lentə aldı və bütün dünyaya göstərdi. Sən demə, 800-ə yaxın insan qətlə yetirilmiş, minlərlə əsir düşmüşdü. Bircə gündə xalqın qəzəbi və nifrəti görünməz həddə çatdı və bu çəkiliş Milli Məclisdə nümayiş olunduqdan sonra Ayaz Mütəllibovun istefası məsələsi gündəmə gəldi. Bu istefa məsələsi 6 mart 1992-ci ildə baş verdi.


Şükran günü kaktus haqqında göstərişlər və məlumatlar - Kolleksiyalar\nŞükran günü kaktusu haqqında məlumat\nŞükranlıq bayramı kaktus zavodu: Şükran günü kaktusunu yetişdirmək üçün məsləhətlər\nTətil kaktusları adlandıqları mövsüm ətrafında çiçək açırlar. Şükran günü kaktusu Noyabr aylarında çiçək açır. Bu bitkiləri bir ömür boyu böyütməyə və bəxş etməyə davam edəcək Şükran günü tətili kaktus məlumatları üçün buradan oxuyun.\nMilad və ya Şükran Günü kaktusları Milad kaktusları və Şükran Günü kaktusları (Zygocactus və ya Schlumbergera) 100 ildən çoxdur ki, məşhur bayram bitkiləri olmuşdur. Orijinal növlər hibridləşdirilmişdir ki, indi yetişdiricilər ehtiyac duyulduqda onları çiçəkləndirir və beləliklə "Holiday Cactus" adını alır. Gündüz və gecə istiliyinə nəzarət, uyğun zamanda çiçəklənməyə səbəb olmaq üçün istifadə olunur. 20 il və ya daha çox yaşaya bilərlər və tez-tez bir nəsildən digərinə ötürülürlər.\nBu gözəl bitkilər ağdan qızıla və ya sarıya, qızıl balıq, çəhrayı, qırmızı, fuşya və iki rəngli çiçək rənglərinə malikdir. Həqiqi kaktuslar, qəşəng bir şəkildə arching gövdəsi əmələ gətirən qısa, yarpaq kimi hissələrdən ibarətdir və qeyri-adi çiçəklər “budaqların” uclarında gətirilir. Bu epifitlər (ağaclarda yaşayan bitkilər) Cənubi Amerikanın nəmli tropik yağış meşələridir və bu səbəbdən səhra kaktusundan daha çox nəmə və günün ortasında günəşdən qorunmağa ehtiyac duyurlar. Baxım fəsillərə görə dəyişir.\nÇiçəkləndikdə, bitki soyuq və parlaq bir yerdə, qaralama və ya istilik deliklərindən uzaq tutulsa, çiçəklər daha uzun müddət davam edəcəkdir. Torpağın hərtərəfli suvarma arasında orta dərəcədə qurumasına icazə verin (kök topunun dərinliyinə qədər). Köklərin suda dayanmasına icazə verməyin.\nÇiçəkləndikdən sonra bitkinin bir neçə həftə istirahət etməsinə icazə verin, yəni sərin temperatur (50 ° F - 65 ° F) və daha az su. Yaz və yay aylarında torpağı bərabər şəkildə nəmləndirin, nəm deyil və yaxşı drenaj təmin edin. Hər iki-üç həftədə bir çiçəkli qarışıq ilə dölləşdirin. Bitkilər ağacların altında bir yayda daha yüksək nəmlikdən faydalana bilər. Parlaq işıq çiçək qönçələrinin yaxşı inkişafına kömək edərkən, güclü günorta günəşi yarpaqları yandıra bilər.\nPayızda bitkiləri daha quru və soyuq saxlayın. Bitkiniz həqiqi bir Şükran günü kaktusudursa, ehtimal ki, bir müddət noyabrda çiçək açacaq və həqiqi bir Milad kaktusu dekabrda və ya yanvar ayının əvvəlində çiçək açacaqdır. Müəyyən bir tətildə çiçəklənməyə vadar etmək üçün, qönçələr görmək istəməyinizdən altı həftə əvvəl qısa bir gün, sərin gecə rejiminə başlayın. Məsələn, Şükran günü çiçəklənməsi üçün sentyabrın ortalarında, Milad üçün oktyabrın ortalarında müalicəyə başlaya bilərsiniz. Qönçələrin açılması bir neçə həftə çəkir. İstilik mənbəyindən uzaq bir sərin pəncərə silləsi də çiçəklənməyə səbəb ola bilər. Əksər bayram kaktusları öz-özünə çiçək açacaq, buna görə də çiçək açdıqları zaman maraqlanmırsınızsa, sadəcə oturun və təbiətin öz axarı ilə getməsinə icazə verin.\nBir çox çiçəkli bitki kimi, Zygocactus orta dərəcədə qaba bağlanmışsa ən yaxşı çiçək açacaqdır. Repotting adətən yalnız iki ilə üç ildə bir tələb olunur və yazda edilməlidir. Daha çox budaqlanmanı təşviq etmək üçün, uzun saplardan bir neçə yarpaq seqmentini çıxararaq baharda bitki kəsin. Bu yarpaq seqmentləri yeni bitkiləri vermikulit, qaba qum və ya toxum başlanğıc qarışığı kimi yüngül, yaxşı quruyan bir qab mühitində kök salmaq üçün istifadə edilə bilər. Budun düşməsinə ümumiyyətlə suyun çox olması və ya çox quru hava səbəb olur. Bitki ətrafında dərhal rütubəti artırmaq üçün bitki nəm çınqıl ilə doldurulmuş bir nəlbəki üzərinə qoymağı düşünün.\nVideoya baxın: vLog: Sukran Gunu Kutlamasi. Thanksgiving Day!\nCopyright © associationofindependentevangelicallutheranchurches.org | Şükran günü kaktusu haqqında məlumat...


BDU-da “Folklorşünaslıq” adlı elmi-nəzəri jurnal çap olunub » TEHSIL-PRESS Agentliyi\nBakı Dövlət Universiteti (BDU) Filologiya fakültəsinin Azərbaycan şifahi xalq ədəbiyyatı kafedrasının nəzdində “Folklorşünaslıq” adlı elmi-nəzəri jurnalın ilk nömrəsi çapdan çıxıb.\nJurnalda folklorşünaslıq, ədəbiyyatşünaslıq, dilçilik və etnoqrafiya sahələri üzrə məqalələr dərc olunub. Həm Azərbaycan, həm də müxtəlif xalqların folklor nümunələrinin tədqiqinə həsr olunmuş məqalələr Azərbaycan, türk, rus və ingilis dillərində, onların xülasələri isə yazıldığı dildən başqa, iki dildə verilib.\nƏsası Ulu Öndər Heydər Əliyev tərəfindən qoyulan və hazırda Prezident İlham Əliyev tərəfindən davam və inkişaf etdirilən müstəqil Azərbaycan Respublikasının mədəniyyət siyasətində folklor materiallarının tədqiqi, tədrisi və təbliği məsələləri xüsusi yer tutur. 2002-ci ildə Milli Məclisdə "Folklor haqqında Qanun"un qəbul edilməsi və Ümummilli lider Heydər Əliyev tərəfindən təsdiqlənməsi Azərbaycan dövlətinin folklor mədəniyyətinə diqqət və qayğısının əyani təzahürüdür. Filologiya fakültəsi “Azərbaycan şifahi xalq ədəbiyyatı” kafedrasının nəzdində “Folklorşünaslıq” adlı elmi-nəzəri jurnalı çap edilməsi fikri də dövlətimizin bu istiqamətdə fəaliyyətinə dəstək vermək düşüncəsindən irəli gəlib.\nXəbərin tarixi: 02.11.2017 / 07:47\nADU-da “Mədəniyyət günəşi” adlı tədbir keçirilib\n"Heydər Əliyev və Azərbaycan kinosu" mövzusunda elmi-nəzəri konfrans keçi ...\nBDU-da “Əzizə Cəfərzadə yaradıcılığında Novruz” mövzusunda məruzə dinlənili ...\nSu Çərşənbəsi və “Əzizə Cəfərzadə yaradıcılığında Novruz”\nFolklor Studiyası azsaylı xalqların tarixi və adət-ənənələri ilə bağlı sils ...\n“Şərur folklor örnəkləri” kitabı oxucuların ixtiyarına verilib\nBakıda bölgələrin incəsənət nümunələri təqdim olunacaq


Əməkdar artist döyüldü\nYerli şou-biznesin qalmaqallı müğənnisi Nadir Qafarzadə çəkdirdyi yeni klipi artıq ictimaiyyətə təqdim edib. Sözləri Eldar Allahyaroğluna, musiqisi Novruz Aslana aid “Qarağacım” adlı mahnıya Nail Naiboğlu ekran həyatı verib. Klip Abşeronda bitən qarağac ağacı haqqındadır. Çəkilişləri Maştağa kəndində aparılan ekran işində böyük bir ailənin yaşandıqları əks olunur.\nKlipin operatoru Elmir Süleymanov, prodüseri Pərviz Oqtayoğlu, montajçısı Elnar Həşimovdur. Qeyd edək ki, Nadir Qafarzadə bu ekran işində müğənni qismindədir və hadisələri kənardan izləyir.\nTanınmış estrada müğənnisi, fəaliyyətini həm də paralel olaraq teleaparıcı kimi davam etdirən Elnarə Xəlilovanın ikinci oğlunun 3 yaşı tamam olub. “Facebook” sosial şəbəkəsinin aktiv istifadəçiləri sırasında olan müğənni oğlunun mobil telefonla çəkilən şəklini paylaşıb. Müğənnini virtual dostları bol-bol təbrik edib. Xatırladaq ki, Elnarə Xəlilova teleaparıcı Rövşən Cahangirlə 2006-cı ildə ailə həyatı qurub. Cütlüyün 3 övladı var.\nƏməkdar artist Mehriban Xanlarova hücuma məruz qalıb. Aktrisa çəkildiyi serial zamanı döyülüb. Belə ki, ssenariyə görə o, küçədə uzanmalı olub. Bu zaman kənardan onu izləyən gələcək həyat yoldaşı onu döyüb.\n954 - nəfər baxıb


SUMRU NAYAN: BMT-NİN YARDIMÇI KOMİSSİYASININ SESSİYASI NARKOTİKLƏRİN QANUNSUZ DÖVRİYYƏSİNİN QARŞISININ ALINMASINDA BÖYÜK ROL OYNAYACAQ\nSiyasət 12 Sentyabr 2005 13:37 (UTC+04:00)\nNaroktik maddələrin qanunsuz dövriyyəsi üzrə BMT-nin yardımçı komissiyası tərəfindən müntəzəm olaraq keçirilən görüşlər beynəlxalq təcrübə mübadiləsində və narkotiklərin qanunsuz dövriyyəsinə qarşı yönəldilmiş strategiyanın müəyyənləşdirilməsində böyük rol oynayır.\nTrend in məlumatına görə, bu barədə BMT-nin Yaxın və Orta Şərqdə narkotik maddələrin qanunsuz dövriyyəsi üzrə yardımçı komissiyasının sədr müavini Sumru Nayan komissiyanın 40-cı sessiyasında bildirib. Onun fikrincə, komissiyanın fəaliyyəti regionun ölkələri arasında qarşılıqlı əlaqələrin əməliyyatlar və əməkdaşlıq səviyyəsində gücləndirilməsində böyük köməklik göstərir.\nS.Nayan bildirib ki, bütün dünyada təxminən 1 mln ha narkotik maddə yetişdirilir. Narkomanların sayı 20 mln, narkotiklərdən dövri olaraq istifadə edənlərin sayı isə 300 milyondur.\nİl ərzində qanunsuz narkotik dövriyyəsindən 300 mlrd dollar əldə olunur. "Narkotiklərin qanunsuz dövriyyəsindən əldə olunmuş pullar əsasən terrorçuluq məqsədilə istifadə olunur. Komissiyanın görüşlərində fikir mübadiləsi bizim üçün olduqca vacibdir, belə ki, bu, gələcəkdə texniki yardım proqramınnın hazırlanmasında və həyata keçirilməçində köməklik göstərir", - deyə o vurğulayıb.\nBMT-nin yardımçı komissiyasının sədr müavini öz çıxışında, həmçinin, İraqda narkotiklərin qanunsuz dövriyyəsinə diqqəti yönəldərək bildirib ki, bu ölkədə külli-miqdarda narkotik maddələr satılır. "Bu, yardımçı komissiyanı narahat edir. İraqda narkotiklərin qanunsuz dövriyyəsinin qarşısını almaq üçün biz ölkənin müvafiq orqanları ilə işləyirik", - deyə o bəyan edib.\nS.Nayan narkotiklərin qanunsuz dövriyyəsinin və onunula bağlı cinayətlərin qarşısının alınmasında bu görüşün böyük rol oynayacağına ümidvar olduğunu bildirib.


Koronavirus infeksiyasından daha 202 nəfər sağalıb, 93 yoluxma faktı qeydə alınıb - XALQQAZETI.COM\nAzərbaycan Respublikasında koronavirus infeksiyasından daha 202 nəfər sağalıb, 93 yoluxma faktı qeydə alınıb.\nHazırkı dövrədək ölkəmizdə 33 min 824 nəfərin koronavirus infeksiyasına yoluxması faktı müəyyən edilib. Onlardan 31 min 58 nəfər müalicə olunaraq sağalıb, 497 nəfər vəfat edib. Aktiv xəstə sayı 2269 nəfərdir. Ötən müddət ərzində 804 min 513 test aparılıb. Bugünkü test sayı isə 8054-dür.\n13 Avqust 2020 03:30 - XƏBƏRLƏR


Mikrokompüter haqqında ümumi məlumat — videodərs\nAna səhifə / KTƏ / Mikrokompüter haqqında ümumi məlumat\n09.11.2020\tKTƏ Комментарии к записи Mikrokompüter haqqında ümumi məlumat отключены 0 Baxış\nMikrokompüter haqqında ümumi məlumat bugünkü, elektron dərsimizin əsas mövzusu olacaq. Odur ki, əziz dostlar, dəyərli oxucularım və dinləyicilərim, həmçinin gadirov.com saytının daimi ziyarətçiləri, youtube abunəçilərim və sosial şəbəkə istifadəçilərim sizləri Kompüter Texnologiyasının Əsasları moduluna həsr olunmuş elektron dərsliyində salamlayıram.\n1 Mikrokompüter haqqında ümumi məlumat\n1.1 Mikrokompüterin hansı üstün cəhətləri var?\n1.2 Mikrokompüterlər harada tətbiq olunur?\n1.3 Mikrokompüterin digər özəllikləri nədir?\nMikrokompüterin hansı üstün cəhətləri var?\nMikrokompüterlər maya dəyərinin, istismar xərclərinin az olması, onlarla işləmək rahat və sadə olması səbəbindən bütün tip müəssisələrdə fərdi olaraq istifadə olunur.\nMikrokompüterlər harada tətbiq olunur?\nMüəssisədə mikrokompüterlərin sayı kifayət qədər çox olduqda və kompüterlər lokal şəbəkəyə 2 qoşulduqda kompüterlərə və şəbəkəyə azsaylı tərkibi bir neçə adamdan ibarət olan qrup xidmət edir. Onlar informasiya təhlükəsizliyini təmin edir və sistem-texniki xidmətlər göstərirlər.\nMikrokompüterin digər özəllikləri nədir?\nMikrokompüter bir mikroprosessorun əsasında düzəldilmiş kompüterdir. Minikompüterlərdən və meynfreymlərdən gücsüz olsa da, mikrokompüter çox çətin məsələləri yerinə yetirə bilir. Elektron texnologiyaları elə sürətlə inkişaf edir ki, müasir mikrokompüterlər özlərindən bir neçə il qabaq buraxılmış meynfreymlər qədər güclüdür, ancaq onlardan qat-qat ucuzdur.\nTeqlərDigital Signal Processor Hayes Microcomputer Products Kompüterin əsas avadanlıqları haqqında ümumi məlumat Kompüterlərin qısa inkişaf tarixi Mainfreymlər haqqında ümumi məlumat Micromodem II Mikrokompüter haqqında ümumi məlumat Minikompüter haqqında ümumi məlumat Modem Modem və onun növləri Sistem bloku (Case) Sistem bloku haqqında məlumat apple demodulyasiya drayver kompüter modulyasiya telefon Əl hesablama vasitələri\nƏvvəlki Minikompüter haqqında ümumi məlumat\nNövbəti Mikrokompüterin növləri haqqında məlumat


Od tutub yanan qiymətlər, «İlham Əliyev.İnkişaf - Məqsədimizdir» çoxcildliyi...\n«BAKIDAKI «VENESİYA» KASIBLAR ÜÇÜN ƏLÇATMAZDIR»\n«Azadlıq» qəzeti yazır ki, yeni açılan su şəhərciyində qiymətlər isti yay günlərində od tutub yanır.\n«Qayıqla gəzmək istəyənlər 20 dəqiqəyə beş manat ödəməlidirlər. «Venesiya» restoranında isə qiymətlər nəinki aşağı təbəqənin, heç orta təbəqənin də cibinə uyğun deyil. Pitsalar 9-15 manat, isti yeməklər 12-18 manat, soyuq qəlyanaltı 9-15 manat, salatlar 8-15 manat arasında dəyişir. İçkilərin 50 qramı 4-15 manatdır. «Venesiya» restoranındakı 50 nəfərlik banket zalına 806 manat pul ödəmək lazımdır. İçki və şirə də tələb etsən, ən azı 1000 manatını «Venesiya»da qoyub getməlisən».\nSƏRİN HAVA BAKI ÇİMƏRLİKLƏRİNİ BOŞALTDI\n«Yeni Müsavat» qəzeti yazır ki, son günlər havaların sərin keçməsi çimərliklərin, dondurma satanların iş səviyyəsini aşağı salıb. «Qarpız satanlar da gileylənir. Camaat qarpızı dənizə gedəndə alır. Hava soyuduğundan dəniz mövsümü də zəifləyib. Pivəxanalarda da müştəri qıtlığı sezilir».\n«İLHAM ƏLİYEV. İNKİŞAF – MƏQSƏDİMİZDİR» ÇOXCİLDLİYİNİN DOQQUZUNCU CİLDİ ÇAPDAN ÇIXIB\n«Azərbaycan» qəzeti yazır ki, «çoxcildliyin bu kitabında prezident İlham Əliyevin Yeni Azərbaycan Partiyasının 3-cü qurultayında nitqi, respublikamızda aparılan iqtisadi siyasətin müxtəlif sahələrinə - sahibkarlara, sosial məsələlərə, yoxsulluğun azaldılmasına, ordu quruculuğuna, regionların sosial-iqtisadi inkişafına, eyni zamanda ictimai-siyasi həyatın digər məsələlərinə dair çıxışları, tövsiyələri əksini tapıb».


Bakı Şəhər Halqasının trasında və DRS zonasında dəyişikliklər - Olimpiya Idman NövləriOlimpiya Idman Növləri\n26 aprel 2018 / 19:35 Baxış sayı: 296\nBu il F1 Azərbaycan mükafat yarışıərəfəsində Beynəlxalq Avtomobil Federasiyası ötən illə müqayisədə Bakı trasında dəyişikliklərlə bağlı məlumat verib və iki müstəqil DRS zonasının yerini təsdiq edib. Allsport.az saytı xəbər verir ki, trasda yenilənmələr çox deyil. Səkkizinci döngədəki apeksdə porebrik dəyişdirilib. Ötən il sürücülərdən bununla bağlı şikayətlər daxil olduğundan, onu tamamlamaq lazım gəlib.\nDRS zonalarında dəyişiklik olmayıb. Pilotlar 2 müstəqil DRS zonasında arxa əks-qanadın idarəetmə elementinin vəziyyətini dəyişə biləcəklər. DRS zonalarından biri Neftçilər prospektindəki düz uzun yoldadır.\nMaşınlar arasında intervalın ölçmə nöqtəsi 20-ci döngənin apeksində yerləşir. Sistemi 347 metrdən sonra fəallaşdırmaq mümkündür. Digər DRS zonasının ölçmə nöqtəsi təhlükəsizlik maşınının ikinci xətti ilə üst-üstə düşür. Sistemdən ikinci döngədən 52 metr keçəndən sonra istifadə etmək olar.


Angela Merkel Azərbaycanda nədən danışacaq? | Azadliq\n25 Avqust 2018 12:01\nAlmaniya Kansleri Angela Merkel Qafqaza səfəri çərçivəsində bu gün Bakıya gəlib.\nSəfərin məqsədi “Azərbaycan-Almaniya ikitərəfli əməkdaşlığının inkişafıdır”, Azərbaycan Xarici İşlər Nazirliyinin sözçüsü Hikmət Hacıyev BBC News Azərbaycancaya deyib.\nAlmaniya XİN-i isə xanım Merkelin insan haqları məsələlərinə toxunacağını ehtimal etdiyini bildirib.\nQərb mediasında isə Merkelin səfərində əsas məqsədin Avropa üçün Azərbaycanın idarə etdiyi, Rusiyaya alternativ enerji mənbəyi olan cənub qaz dəhlizinin genişləndirilməsi olduğu deyilir.\nAlmaniya Kansleri Angela Merkel-in Qafqaza səfəri avqustun 23-ü Gürcüstana gəlişi ilə başlayıb. Cümə günü isə, o, Yerevanda Ermənistan Baş naziri Nikol Paşinyanla görüşüb.\nAlmaniya XİN-i Almaniyanın “dünya boyu insan haqlarına, xüsusilə də jurnalistlərin öz işlərini azad və manesiz görməsinin” tərəfdarı olduğunu qeyd edib.\nAlmaniya hökumətinin sözçüsü, cənab Steffen Seibert BBC News Azərbaycancaya açıqlamasında bildirib ki, “mən görüşdəki söhbəti proqnozlaşdırmadan qeyd etmək istəyirəm ki, insan haqları məsələsi və vətəndaş cəmiyyəti və azad media mühiti kanslerin bir çox səfərlərində olduğu kimi, Azərbaycanda da öz rolunu oynayacaq”.\nBir çox Qərb mediasında Angela Merkel-in Azərbaycana səfərinin arxasında əsas məqsədin Almaniyanın Avropanın enerji mənbələrinin diversifikasiyası olduğu iddia edilib.\nBu xəbərlərdə qeyd olunur ki, Rusiyanın Avropaya yeni Nord Stream 2 qaz kəmərinin tikilməsi Avropa Birliyinin Rusiyadan asılılığını artıracağına görə, Azərbaycanın idarə etdiyi cənub qaz dəhlizi böyük əhəmiyyət daşıyır.\n2018-ci ilin ilk yarısında Almaniya istifadə etdiyi qazın 39 faizini Rusiyadan alıb, Almaniya hakimiyyəti bildirib.\nNord Stream 2 daxil olmaqla, Rusiyanın Avropaya çəkdiyi qaz kəmərlərinin həcmi 110 milyard kub metrdir. Cənub qaz dəhlizi isə 2020-ci ildə tamamlananda, həcminin 16 milyard kubmetr olması nəzərdə tutulub.\nQərb mediası Almaniyanın cənub qaz dəhlizinə regiondaki digər ölkələri də cəlb etməyi arzuladığını iddia edib.\nLakin bu barədə BBC News Azərbaycancanın sualına cavabında Almaniya hökumətinin adının açıqlanmasını istəməyən sözçüsü deyib ki, “biz kansler Merkelin Azərbaycandakı danışıqlarda nə müzakirə edəcəyini ehtimal edə bilmərik”.\nAzərbaycana gələ bilməyən deputat\nSözçü həmçinin Dağlıq Qarabağa Azərbaycandan icazə almadan səyahət edən və hazırda Almaniya parlamentində Cənubi Qafqaz ölkələrilə dostluq qrupunun sədr müavini Albert Weiler-in Azərbaycana girişinin Bakı tərəfindən qadağan edilməsini “təəssüfedici” adlandırıb.\nO, Azərbaycanın qərarının “Qarabağ münaqişəsi üzrə dialoqun yaradılmasına xidmət” etmədiyini və Angela Merkelin bu məsələni prezident İlham Əliyevlə müzakirə edəcəyini deyib.\nAzərbaycan XİN-in sözçüsü Hikmət Hacıyev isə Albert Weiler-in 2014-cü ildən arzuolunmaz şəxslər siyahısına daxil edildiyini və bu məsələnini cənab Weiler-in Azərbaycana üzrxahlıq məktubu ilə müraciət etdiyi təqdirdə həll olunmasının mümkün olduğunu qeyd edib.\n“Amma hazırda onun tərəfindən bizə belə bir müraciət daxil olmayıb”, o, vurğulayıb.\nHüquq müdafiəçisi Rəsul Cəfərov Almaniya kanslerinin səfəri ərəfəsində “geopolitik və ya iqtisadi konvensiya məsələləri ilə yanaşı, insan haqları və demokratiya məsələləri”ni də müzakirə etməsinin mühüm olduğunu bildirib.\n“Almaniya, eləcə də Avropa Birliyi Azərbaycanda insan haqları məsələsinə ciddi yanaşmalı, bu sahədə irəliləyişlərin olmamasının münasibətlərin formatına təsir edə biləcəyi ehtimalını açıq şəkildə bildirməlidir”, o, əlavə edib.\nCənab Cəfərov Almaniyanın Avropa Şurasının (AŞ) aparıcı üzvü olduğunu qeyd edərək, vurğulayıb ki, Angela Merkel Azərbaycana, “götürdüyü öhdəliklər və məsuliyyətləri xatırladaraq” insan haqları məsələsinə dair çağırışlar etməlidir.\nAngela Merkelin Bakı səfəri ərəfəsində insan haqları ilə bağlı məsələlərə toxunacağını deyən hüquq müdafiəçisi Rəsul Cəfərov 2016-cı ildə İlham Əliyevin Almaniyaya səfəri zamanı bu məsələlərin qabardıldığını bildirib.\n“Ola bilməz ki, insan haqları məsələsinə heç toxunulmasın. 2016-cı ildə İlham Əliyevin Almaniyaya səfəri zamanı Angela Merkellə görüşdə vətəndaş cəmiyyətilə bağlı məsələlər, o cümlədən, Alman fondlarının Bakıda fəaliyyətinin qadağan edilməsi, Avropa Məhkəməsinin qərarlarının icrası kontekstində İlqar Məmmədovun işi var idi və bu məsələlərə toxunulmuşdu.”\nO, İlqar Məmmədovun azadlığa buraxılması ilə bu məsələnin həllini tapmış görünməsinə baxmayaraq, Avropa İnsan Haqları Məhkəməsinin (AİHM) qərarının tam icra olunmadığını xatırladıb.\nNümunə olaraq cənab Cəfərov “həbsdə olan siyasi məhbusların Avropa məhkəməsindəki işlərinin icrası ilə bağlı çağırışlar”ın edilə biləcəyini qeyd edib.\nO hazırda Azərbaycanda 100-dən artıq siyasi məhbusun mövcud olduğunu idda edib.\nAzərbaycanın Avropa Şurası Parlament Assambleyasına nümayəndə heyətinin sədri Səməd Seyidov, İlqar Məmmədovun azadlığa buraxılması ilə Azərbaycanın AŞPA-dakı problemlərinin həll olduğunu deyib.\nLakin Avropalı təşkilatlar və liderlər Azərbaycanın hələ də AİHM-ın İlqar Məmmədova dair hökmlərini icra etmədiyini qeyd ediblər.\n“Azərbaycanın Almaniyaya töhfəsi siyasi qaçqınlardır”\nNeft Araşdırmaları Mərkəzinin rəhbəri İlham Şabanın fikrincə, Almaniya-Azərbaycan iqtisadi əlaqələri deyəndə, “bu ortabab adamların Almaniyanın işlənmiş maşınları, varlıların isə Almaniyanın təzə avtomobillərini alması ilə assosiasiya olunur”.\n“Mənim bildiyim iki amil var. Birincisi, uzun müddət Sumqayıtda Siemens şirkəti elektrik stansiyası tikib, digər bir qazma şirkəti isə Azəri-Çiraq-Günəşli yatağında qazmaçı olub. Yaddaqalan başqa bir şey xatırlamıram mən.”\n“Reallıqdan danışmaq lazımdır. Azərbaycanın Almaniyaya töhfəsi siyasi qaçqınlardır. Hə, iki ölkə arasındakı digər bir əlaqə də, Azərbaycanda varlıların burnu belə qanasa üz tutacaqları yerin Almaniyanın klinikalarının olmasıdır”.\n“Böyük gözləntilər yaratmağın tərəfdarı deyiləm”\n“Azərbaycanın Rusiyanın liderliyi ilə yaradılmış Kollektiv Təhlükəsizlik Müqaviləsi Təşkilatına üzvlük məsələsinin müzakirələrinin başladığı bir vaxtda şübhəsiz ki, Avropa liderlərinin regiona, həm də Azərbaycana gəlişi müsbət haldır”, – Azərbaycan Xalq Cəbhəsi Partiyasının sədri Əli Kərimli belə deyib.\nCənab Kərimlinin sözlərinə görə, “bu səfər Azərbaycanın Almaniya ilə ikitərəfli, bütovlükdə isə Avropa ilə əlaqələrinə müsbət təsir göstərə bilər”.\nPartiya sədri hesab edir ki, Merkelin Bakı səfərinin ətrafında böyük gözləntilər yaratmaq lazım deyil.\n“Sosial şəbəkələrdə fəalların Merkelin Bakı səfəri ətrafında yaratdıqları yüksək gözləntilər doğru deyil. Bu insanlarda əlavə məyusluq yarada bilər. Merkel hökuməti ölkəmizin problemlərinin hamısını bilir. Elə bir ay əvvəl bu ölkənin üzv olduğu Avropa Birliyi Parlamenti Azərbaycanla bağlı sərt qətnamə qəbul edib. İki il əvvəl Almaniya Bundestaqı Azərbaycandakı vəziyyətlə bağlı sərt qətnamə qəbul edib. Həmin qətnamələrdə Azərbaycandakı bütün siyasi məhbusların azad olunması tələb olunub. Ölkədə demokratik islahatlara, mətbuat azadlığına çağırış sərbəst toplaşma azadlığına birləşmək azadlığına hörmət qoyulması tələb olunub”.\nSözügedən məsələlərin hansı səviyyədə müzakirəsinə nail ola biləcəklərinə gəlincə isə cənab Kərimli deyib ki, “bu konkret olaraq situasiyadan və real münasibətlərin səviyyəsindən asılıdır”.\n“Avropa liderləri Azərbaycan hakimiyyətilə hər görüşdə demokratiya, insan haqları, siyasi məhbusların taleyi, demokratik seçkilərin zərurətilə bağlı məsələləri artıq açıq şəkildə, mətbuat önündə müzakirə etməlidirlər”, o əlavə edib.\n“Müsavat” Partiyasının başqanı Arif Hacılı hesab edir ki, “Merkelin Bakıya səfəri “Azərbaycanın Rusiyanın təsir dairəsinə verilməsi” kimi ciddi şəkildə yayılan və təbliğ edilən bir məlumatın yanlış olduğunu göstərir.\n“Angela Merkelin Azərbaycana gəlişi ərəfəsində müəyyən mətbuat orqanlarının, bağlanmış saytların açılması, İlqar Məmmədovun azadlığa buraxılması və digər amillər də göstərir ki, bu səfər Azərbaycana yalnız müsbət təsir edə bilər”.\nPartiya başqanı iki gün əvvəl öz adından Almaniyanın Bakıdakı səfirliyinə məktub təqdim etdiyini deyib.\n“İnanıram ki, məktubum Almaniya Kanslerinə təqdim olunacaq. Məktubda Azərbaycanın problemləri və bu problemlərin həlli üçün Almaniya kimi ciddi bir dövlətin rəhbəri olaraq onun fəaliyyətinin nə cür olmasını görmək istədiyimi yazmışam. Həm də ona müraciət etmişəm ki, digər dövlətlər də Azərbaycanda azad demokratik hüquqi dövlətin qurulması işi ilə əlaqədar səylərini artırsınlar, yardımlarını əsirgəməsinlər.”\n“Partiyasının deputatları Laundromat skandallarına qarışmış Kansler…“\nAraşdırmaçı-jurnalist Xədicə İsmayılın sözlərinə görə, “fəaliyyət imkanları olduqca məhdudlaşdırılmış” bir jurnalist olaraq ümid edir ki, Merkel İlham Əliyevlə görüşdə “Almaniyanın tərəfdaşı olmaq istəyən bir ölkənin mətbuatı azad olmalıdır” mesajını verəcək.\n“Avropa Birliyindən meqalayihələrə yardım, kredit istəyən ölkədə korrupsiyanın olmaması üçün gərək azad mətbuatı və vətəndaş cəmiyyəti olsun” – jurnalist belə deyib.\nXanım İsmayıl deyib ki, “Kansler bizim prezidentimizə modern dünyaya inteqrasiyanın yolunun bundan keçdiyini, Almaniya kimi ölkələri partnyor görmək istəyirsə, o zaman həmin ölkələrdə hökm sürən qaydaları da öyrənmək lazımdır” deməlidir.\nJurnalist hesab edir ki, ölkəsində “siyasi məhbus olan şəxs özünü Avropanın tərəfdaşı hesab etməməlidir”.\n“Merkelin gəlişilə bağlı çox ümidli deyiləm, çünki siyasi korrupsiya ilə araşdırmalar etmiş jurnalist kimi bilirəm ki, Avropa siyasətçiləri Azərbaycan hökuməti tərəfindən müxtəlif yollarla necə susdurulurlar”.\nMerkelin partiyasından olan deputatların “Laundromat” qalmaqalına qarışmasınıxatırladan Xədicə İsmayıl “belə hadisələrin qarşısının alınması üçün xanım Merkelin əlindən gələni edəcəyinə ümid etdiyini” deyib.\nO, Azərbaycanı “azad mətbuatı olmayan” ölkə olduğunu deyərək, Azərbaycanda “azad mətbuatın fəaliyyəti üçün” imkanların yaradılmadığını iddia edib.\n“Bura isə həm də jurnalistlərin həbsi ilə bağlı məsələlər daxildir. Mən ölkədə səfər qadağası ilə üzləşən yeganə jurnalist deyiləm. Bu isə ölkəni sovet keçmişinə qaytarmaq cəhdidir. Berlin divarını sökən ölkə olaraq, Almaniyanın Azərbaycana bu barədə deyiləsi sözü olmalıdır”, jurnalist vurğulayıb.\nAzərbaycan prezidenti İlham Əliyev yanvar ayında Davosda Dünya İqtisadi Forumunda iştirak edərkən bir suala cavabında qeyd ki, “Azərbaycanda bütün fundamental azadlıqlar, o cümlədən mətbuat azadlığı təmin edilir. Mətbuat tamamilə azaddır”.\n“İnternetin azad, senzuranın olmadığı və əhalinin mütləq əksəriyyətinin internet istifadəçisi olduğu halda mətbuat azadlığının məhdudlaşdırılması haqqında danışmaq əsassızdır”, cənab Əliyev deyib.\nRATİ Parisi Əliyev qarşısında insan hüquqları məsə...


İstanbuldakı Beyoğlu bələdiyyəsinin sənət qalereyasında azərbaycanlı rəssam Timur Taştekinin yağlı boya rəsmlərindən ibarət sərgisi açılıb.\nAPA-nın Türkiyə müxbirinin məlumatına görə, sərgidə Belçikada yaşayan türk rəssamı Sevim Ünalın da yağlı boya tabloları nümayiş etdirilir. Timur Taştekin bu sərgisini anasının 100 illik yubileyinə həsr edib. Sərginin açılışında rəssamın anası da iştirak edib.\nSərgi münasibətiylə APA-ya açıqlama verən Timur Taştekin deyib: "Mən Çıldırda anadan olmuşam. Ata-babalarımız rus-Türk savaşında Azərbaycandan Çıldıra gəliblər. Bu, mənim 27-ci fərdi sərgimdir. Avropada 6 fərdi sərgi açmışam. Bütün əsərlərimdə bölgəmin tarixini, etnoqrafiyasını, təbiətini əks etdirməyə çalışmışam. Kəndimizə bağlılığımı heç vaxt itirməmişəm. Ən böyük arzum ana yurdum Azərbaycana gedib orda rəsmlər çəkmək və dünyada nümayiş etdirməkdir. Bu arzumu reallaşdıracağıma inanıram".\nRəssam Sevim Ünal isə indiyə qədər keçirilən sərgilərdə qadın azadlığı və köçə məcbur edilmiş insanların taleyi ilə bağlı tablolar nümayiş etdirdiyini deyib. APA-nın "Azərbaycan torpaqlarının 20%-i erməni işğal altındadır, 1 milyon insanımız yurd-yuvasından didərgin salınıb. Azərbaycan qaçqınlarının taleyini də əsərlərinizin mövzusuna çevirmək istərdinizmi? - sualına rəssam belə cavab verib: "Niyə olmasın? Bu, mənim əsas mövzularımdan biridir. Bir vaxtlar İran və Hələb qaçqınlarının durumunu kətana köçürmüşəm. İndi isə azərbaycanlı qaçqınların taleyini öz əsərlərimin mövzusuna çevirmək istərdim. Bununla bağlı Azərbaycanda müəyyən müddət işləyə bilər, çəkdiyim tabloları dünya qalereyalarında nümayiş etdirərəm".\n525-ci qəzet.- 2012.- 2 may.- S.7.


Məktəbli çantasının ağırlığı nə qədər olmalıdır? – Həkimdən ÇAĞIRIŞ » Teref.az\nUşaqların 30-50 faizində bel ağrısı problemlərinə rast gəlinir. Bunun ən əsas səbəblərindən biri ağır məktəbli çantalarıdır.E-tibb.az-a istinadən bildirir ki, Türkiyədən olan fizioterapiya və tibbi bərpa uzmanı, professor Ayşe Nur Bardak Anadolu Agentliyinə müsahibəsində deyib ki, ağır məktəbli çantası daşımaq boyun, çiyin, kürək ağrılarına səbəb olur. Uzun zaman ağır çanta daşımaq inkişaf dövründə olan uşaqların, yeniyetmələrin qamətində pozğunluqlar və ağrı yaradır.\nO, bunlarla yanaşı, uşaqlarda çiyin, bel ağrıları yarandığı hallarda mütləq həkimə müraciət olunmasını tövsiyə edib.шаблоны для dle 11.2


Xaçmazda oğurluq edən şəxs saxlanılıb.\nDİN Mətbuat Xidmətinin Quba regional qrupundan "Qafqazinfo"ya verilən məlumata görə, Xaçmaz rayonu Mirzəmməd kənd sakini H.Pənahov Rayon Polis Şöbəsinə müraciət edərək evindən 1000 manat dəyərində qızıl-zinət əşyalarının oğurlandığı barədə məlumat verib.\nMəlumatla əlaqədar RPŞ-də dərhal əməliyyat qrupu yaradılıb. Keçirilən əməliyyat-axtarış tədbirləri nəticəsində oğurluğu törətməkdə şübhəli bilinən Elnur Quliyev saxlanılıb. Dindirilmə zamanı saxlanılan şəxs törətdiyi cinayət əməlini etiraf edərək, evdə heç kimin olmadığı vaxtda evə daxil olduğunu və zərərçəkmişə məxsus qızıl-zinət əşyaları oğurladığını bildirib.\nPolis əməkdaşları tərəfindən keçirilən digər əməliyyat-axtarış tədbirləri nəticəsində rayonun Yeni Həyat qəsəbəsində yerləşən evlərin birindən qızıl-zinət əşyaları oğurlamaqda şübhəli bilinən şəxs saxlanılıb. Araşdırmalarla onun Ramin Qoçadze olduğu müəyyən edilib. R.Qoçadze əvvəllərdə müxtəlif rayonlarda silsilə oğurluqlar etdiyinə görə dəfələrlə məhkum olunub.


Dostların içki məclisi qanla bitdi - Modern.Az Azərbaycan və dünya xəbərləri\n1 Avqust 2021, 10:30 | HADİSƏ\nDostların içki məclisi qanla bitdi\nŞəmkir sakinini bıçaqlayan şəxs saxlanılıb.\nModern.az-ın məlumatına görə, hadisəni 1992-ci il təvəllüdlü Məmmədov Pərviz törədib.\nP.Məmmədov Şəmkir rayon Polis şöbəsinin əməkdaşları tərəfindən tutulub. İlkin məlumata görə, həmin şəxslər yeyib-içəndən sonra aralarında mübahisə yaranıb. Nəticədə qanlı cinayət olayı baş verib.


Saxta COVID pasportu verən həkimlərin diplomu ləğv edilə bilər - itiQovaq.Az\nƏsas səhifə Cəmiyyət Saxta COVID pasportu verən həkimlərin diplomu ləğv edilə bilər\nSaxta COVID pasportu verən həkimlərin diplomu ləğv edilə bilər\nBəzən sosial şəbəkələrdə vətəndaşların müxtəlif yollarla saxta COVID-19 pasportu əldə etmələri ilə bağlı iddialar səsləndirilir. Belə halların olması isə bir tərəfdən yoluxma hallarının artması, digər tərəfdən isə dövlətin bu sahəyə ayırdığı pulların havaya sovrulması deməkdir.\nVətəndaşları saxta pasport əldə etməkdən necə çəkindirmək olar? Bu kimi halların aradan qaldırılması üçün hansı işlər görülməlidir?\nMilli Məclisin Səhiyyə komitəsinin sədr müavini, deputat Rəşad Mahmudov “Report”a açıqlamasında deyib ki, saxta koronavirus pasportunun verilməsi Azərbaycanda pandemiyası ilə mübarizədə görülən işlərə vurulan ən böyük zərbədir.\nO hesab edir ki, saxta peyvənd pasportu verən tibb işçilərinin cəzası birmənalı şəkildə çox ağır olmalıdır:\n“Ən yaxşı halda isə həmin tibb işçilərinin diplomlarının ləğv edilməsi gündəmə gətirilməlidir”.\nDeputat Azərbaycanda peyvəndləmə prosesinin dünya ölkələrinə nisbətən qənaətbəxş, təqdirəlayiq olduğunu da vurğulayıb:\n“Amma bu hələ də bizim təhlükəsizliyimiz üçün arzuolunan, cəmiyyətin 75 faizinin iki dəfə vaksinlənmə dəyərindən çox aşağıdır. Üçüncü doza rəqəmlərini nəzərə almasaq, ölkəmizdə 15 milyon peyvənd istifadə olunduqdan sonra nisbətən rahat nəfəs alacağımız güman olunur”.


“Moskva” raket kreyseri vurulmayıb” — Araz Əlizadədən ŞOK AÇIQLAMA - Busaat.az\n“Moskva” raket kreyseri vurulmayıb” — Araz Əlizadədən ŞOK AÇIQLAMA\n16.04.2022 - 17:05\nXəbər verdiyimiz kimi, Ukrayna tərəfi Rusiyanın “Moskva” raket kreyserinin vurulması haqda məlumat yayıb.\nUkrayna mətbuatı təsdiqləyib ki, Rusiyanın “Moskva” raket kreyseri Ukraynanın “Neptun” gəmi əleyhinə raket kompleksi tərəfindən vurulub, nəticədə kreyserdə yanğın baş verib.\nHəmçinin, Odessa vilayət administrasiyasının rəhbəri Maksim Marçenko da “Moskva” kreyserinin vurulduğunu açıqlayıb\nRusiya Müdafiə Nazirliyi isə Rusiyanın Qara dəniz donanmasına məxsus “Moskva” raket kreyserinin batdığı barədə məlumat yayıb.\nRusiya MN-nin məlumatında bildirilib ki, Moskva kreyserinin təyinat limanına çəkilməsi zamanı sursatların partlaması nəticəsində baş verən yanğından gövdəyə ziyan dəydiyi üçün gəmi dayanıqlığını itirib.\nBəs, “Moskva” kreyserinin sıradan çıxarılması Rusiya üçün nə deməkdir? Bunun müharibənin gedişinə psixoloji baxımından hansı təsirləri var?\nSuallımızı cavablandıran Azərbaycan Sosial Demokrat Partiyasının sədri, keçmiş deputat Araz Əlizadə bildirib ki, bunun Rusiya üçün elə ciddi əhəmiyyətinin olmadığını bildirdi. Partiya sədri əlavə etdi ki, bu, Rusiya-Ukrayna müharibəsinin gedişinə psixoloji təsir etməyəcək:\n“Bu, texniki səbəblə bağlı idi. Yəni, “Moskva” raket kreyseri vurulmayıb və Rusiya üçün elə də önəmi yoxdur. Bu hadisə Rusiya-Ukrayna müharibəsinə heç bir psixoloji təsiri göstərməyəcək”.


Həyat yoldaşından rusiyalı milyarderə qarşı — 7 milyard dollarlıq iddia '; // item += '\nHəyat yoldaşından rusiyalı milyarderə qarşı — 7 milyard dollarlıq iddia\nRusiyalı oliqarx Vladimir Potaninin keçmiş həyat yoldaşı əmlak bölgüsü ilə bağlı London məhkəməsində iddia qaldırıb.\n"Ölkə.Az" bildirir ki, bu barədə İngiltərə mətbuatı xəbər yayıb.\nBildirilib ki, Natalya Potanina keçmiş həyat yoldaşından 5.8 milyard funt (təxminən 7 milyard dollar – red.) tələb edir.\n“Forbes” jurnalı Potanini planetin ən varlı insanlarından biri kimi təqdim edərək onun sərvətinin 18,1 milyard dollar dəyərində olduğunu yazıb.\nNatalya və Vladimir 30 illik evlilikdən sonra - 2014-cü ildə boşanıblar. O vaxtdan bəri keçmiş həyat yoldaşlarının vəkilləri dəfələrlə məhkəmədə görüşüblər. Məhkəmənin çıxardığı qətnaməyə əsasən, Natalyaya üç torpaq sahəsi və biri Rublevkada yerləşən iki ev verilib.\nHəmçinin, oliqarx keçmiş həyat yoldaşına Moskvanın mərkəzindəki elit mənzilin dəyərinin yarısını ödəyib.\n2017-ci ildə Natalya ərinə qarşı daha iki iddia qaldırıb, lakin Moskva məhkəməsi iddianı rədd edib. İndi Potanina, ortaq şəkildə əldə etdiyi varidatın bir hissəsini London məhkəməsi vasitəsilə almağa çalışır.\nVladimir Potanin pulunu və mülkünü qorumaq üçün İngiltərənin ən məşhur boşanma vəkili, “Polad Maqnoliya” ləqəbli Baronessa Fiona Şakletonla iş birliyinə başlayıb.\nQeyd edək ki, Baronessa hazırda Dubay hökmdarı Məhəmməddən Avropaya qaçan həyat yoldaşı Şahzadə Həyyanın hüquqlarını müdafiə edir.


Prezident İlham Əliyev: "Hərbi-siyasi nizamlama yeganə mümkün yoldur" | Report.az\nPrezident İlham Əliyev: "Hərbi-siyasi nizamlama yeganə mümkün yoldur"\nPrezident İlham Əliyev: "Hərbi-siyasi nizamlama yeganə mümkün yoldur" Azərbaycan Ordusu döyüş meydanında öz üstünlüyünü sübut etdi.\n28 Oktyabr , 2020 22:14\nAzərbaycan Ordusu döyüş meydanında öz üstünlüyünü sübut etdi. İşğal edilmiş ərazilərin xeyli hissəsi bu bir ay ərzində azad olundu. Erməni tərəfinin təqribən 30 il ərzində işğal olunmuş torpaqlarda möhkəmləndirilmiş rayonlar yaratmasını nəzərə alsaq, orada bir neçə müdafiə xətti var idi. Ərazinin relyefi də erməni tərəfi üçün daha əlverişlidir, çünki ora dağlıq ərazidir və bizim hərbi qulluqçular əks-hücum əməliyyatlarını həyata keçirərkən həm mühəndis qurğularını, həm də dağlıq relyefi adlamalı olurdu. Buna görə də bütün bu amillər nəzərə alınmaqla, ölkəmizin ərazilərinin xeyli hissəsi bir ay ərzində azad edildi və bu, göstərir ki, Azərbaycan Ordusunun dünyada ən yaxşı döyüş qabiliyyətinə malik ordulardan biri hesab edilməsi əbəs deyildi.\n"Report" xəbər verir ki, Prezident İlham Əliyev bu fikirləri Rusiyanın İnterfaks agentliyinə müsahibəsində ötən bir ayı münaqişənin hərbi-siyasi nizamlanması baxımından dəyərləndirərkən söyləyib.\nDövlətimizin başçısı sözünə davam edərək deyib: “Ölkələrin hərbi potensialının dəyərləndirilməsi ilə məşğul olan qurumların vaxtaşırı dərc etdiyi reytinqlərə əsasən, Azərbaycan Ordusu dünyanın aparıcı 50 ordusu sırasındadır. Həm peşəkarlıq, həm təlim, həm döyüş qabiliyyəti, ən başlıcası mənəvi döyüş ruhu, əlbəttə ki, Azərbaycan Ordusunun texniki təchizatı da çox cəhətdən bizim uğurumuza kömək edib. Biz Füzuli, Cəbrayıl, Zəngilan, Qubadlı şəhərlərini, Xocavənd rayonunun bir hissəsini azad etmişik. Azərbaycan Ordusunun uğurlu fəaliyyəti, uğurla irəliləməsi davam edir”.\nPrezident qeyd edib ki, Azərbaycan münaqişənin nizamlanmasının hərbi mərhələdən siyasi mərhələyə keçməsini istəyir. “Lakin təəssüf ki, erməni tərəfi atəşkəs rejimini artıq üçüncü dəfə kobud şəkildə pozaraq, bizim azad etdiyimiz əraziləri yenidən işğal etməyə cəhd göstərərək qarşıdurmanı davam etməyə doğru yönəldir. Buna görə sizin sualınıza bir daha cavab verirəm - hərbi-siyasi nizamlama yeganə mümkün yoldur. Biz istərdik ki, hərbi faza danışıqlar masası arxasında başa çatsın, Azərbaycan ərazilərinin bundan sonra da işğaldan azad olunması məsələləri həll edilsin”, - deyə dövlətimizin başçısı vurğulayıb.\nRus versiyası Президент: Военно-политическое урегулирование – это единственный возможный путь


Hindistanda Azərbaycanlı alimin kitabının təqdimatı keçirilib. » RealFakt.Az\nRealFakt.Az » gundem » Hindistanda Azərbaycanlı alimin kitabının təqdimatı keçirilib.\nBakı Dövlət Universtetinin professoru, tarix elmləri doktoru İsmayıl Məmmədov (İsmayıl bəy Zərdablı) fevralın 11-dən 14-dək Hindistanın Assan bölgəsinin paytaxtı Quvahati şəhərinin Quvahati Universitetində keçirilən beynəlxalq konfransda iştirak etmişdir. 2019-cu il Nəsimi ili olduğu üçün məruzəsində Nəsimi ilə bağlı məsələlərə də toxunmuşdur. Onun məruzəsi "XV əsrdə Azərbaycan mədəniyyəti" adlanır.\nKonfransın ikinci günü professorun ABŞ-da nəşr olunmuş "Azərbaycanın etnik və siyasi tarixi" (ingilis dilində) adlı kitabının təqdimatı keçirilmişdir. Əsərdə qədimdən bugünə kimi Azərbaycanın etnik və siyasi tarixi təhlil olunmuşdur. Kitabda Azərbaycanın qədim tarixə və mədəniyyətə malik olması, eyni zamanda müasir tarixi haqqında da geniş məlumat verilmişdir.\nBoran Əzizin kitabı İngiltərədə təqdim olundu


Hamiləlikdə ürək bulanmasına yaxşı təsir edən yeməklər » Qadin.az - Qadınların sevimli saytı\nQadınların əksəriyyəti hamiləlikdə ürək bulanması halını yaşayır. AzadQadın.az hamiləlikdə ürək bulanmasının səbəblərini və hamiləlikdə ürək bulanmasını götürən qidalar haqqında məlumat verir.\nHamiləlik hormonunun artmasıyla birlikdə bir çox qadın ürək bulanması yaşar. Hətta "hiperemezis gravidarum" adlanan daha kəsgin ürək bulanması halına da təsadüf edilir. Bu vəziyyət bulanmanın çox şiddətli olduğu vəziyyətdir və kilo itkisinə, orqanizmdə maye itkisinəsəbəb ola bilir. Adətən hamiləlikdə ürək bulanmaları 18 həftədən sonra itir. Hamiləlikdə ürək bulanmalarının səbəbi tam olaraq müəyyən edilməyib, ancaq ən məşhur nəzəriyyə kimi hamiləlik hormonunun artması göstərilir.\nQusmaya "postrema sahəsi" adı verilən beynin alt hissəsində yerləşən bir sahə tərəfindən nəzarət edilir. Hamiləlik dövründə görülən ürək bulanması fizioloji bir vəziyyətdir və ana namizədlərinin yüzdə 70-ində görülür. Hamiləlik dövründə görülən ürək bulanmasının səbəbi estrogen və Beta HCG hormonlarının səviyyəsinin artmasıdır. Hormon səviyyələrindəki dəyişikliklər, hər hamilədə fərqli olduğundan bulanma və qusma da hər hamilədə eyni deyil.\nİlk üç ayda bulanma, qusma hiss etməyən hamilələrin nisbəti yüzdə 20-dir. Qalan yüzdə 80-də müxtəlif dərəcələrdə ürək bulanması olur. Hamiləlik dövründəki ürək bulanması 4- 6 həftədən sonra başlayır və 12-ci həftəyə qədər davam edir. Hamiləliyin 3 ayına qədər bulanma şiddəti yüksək ola bilər. Bəzi ana namizədlərində 16 həftəyə qədər ürək bulanması ola bilər.\nHamiləlikdə ürək bulanmasına yaxşı gələn qidalar:\nHamiləlikdə ürək bulanmasına ən yaxşı gələn şey, mədə bulandıran yemək və qoxulardan uzaq dayanmaqdır.\nKörpənin bəslənə bilməyəcəyi qorxusunu ağıldan çıxarmaq lazımdır. Körpə hər vəziyyətdə qidasını alır.\nAz - az, tez-tez quru və duzlu qidalar seçilməlidir.\nEvin içərisində çiçək, yuyucu toz kimi qoxu verən şeylər mümkünsə balkona qoyulmalıdır.\nSəhər yataqdan qalxmadan başında saxlanılan duzlu krekeri yedikdən sonra 30 dəqiqə daha uzanıb ardından ayağa qalxmaq ani səhər qusmalarını önləyə bilər.\nƏn rahat qəbul edilə biləcək qidalar; qoxusuz ağ pendir, simit və çaydır.\nHamiləlik dövründə ana namizədinin yatağın yanında biskvit, peçenye kimi quru yeməklər saxlaması və anında dərhal yeməsi gün içərisində yaşanacaq ürək bulanmasının şiddətini azaldar.\nAna namizədinin gün içərisində ən az 6 dəfə, amma az miqdarda yemək yeməsi əhəmiyyətlidir. Bu payların tərkibi vitaminli, miqdarı az yeməklər seçilməlidir. Ana namizədi əsas naharda bütün yeməkləri bir yerdə yeməkdənsə su və şorba kimi həcmli yeməkləri Yeməklər arasında qəbul etməsi lazımdır. Çünki su və şorba kimi qidalar mədə gərginliyini artırır və ürək bulanmasına səbəb ola bilir.\nÇobanyastığı, cökə kimi bitki çayları ürək bulanması riskini azaldır. Eyni şəkildə nanə çayının içərisinə limon sıxılaraq içilməsi ürək bulanmasına yaxşı təsir göstərir.\nZəncəfilin ürək bulanmasına yaxşı gəldiyi bilinir. Təzə zəncəfildən bir neçə dilim kəsib bir fincan isti suya ataraq 10 dəqiqə dəmlənməsini gözlədikdən sonra çay kimi içə bilərsiniz. Hətta bəzən zəncəfili iyləmək belə ürək bulanmasını keçirə bilər. Yenə eyni şəkildə limon iyləyə bilər, ya da çayınıza bir iki damla limon suyu əlavə edə bilərsiniz.\n1 834 baxış 0 şərh


Nuşirəvan teleməkanımızı necə xarabalığa çevirdi?! | KONKRET\n05 Aprel, 2020 - 20:18 527\nBunu bilmək üçün “Tarixi Nadir”i yarıya qədər oxumağa ehtiyac yoxdur, hər gün televizoru açın və gözlərinizlə şahidi olun. Bəli, söhbət Milli Teleradio Şurasının rəhbəri Nuşirəvan Məhərrəmlidən gedir.\n“Telekanalizasiya”: bu ifadə xüsusilə də dövlətimizin əleyhinə çıxan qruplar tərəfindən tez-tez işlədilir. Təbii ki, belə bənzətmələr mütləq qınanmalıdır, amma eyni zamanda, Azərbaycan teleməkanının belə bənzətmələrə məruz qalmasında rol oynayanlar da eyni qınağa tuş gəlməlidirlər.\nSəbəblər sadədir. Əli Həsənovun tapşırığını icra edən Nuşirəvan Məhərrəmli qeyri-peşəkar və jurnalistikaya yad olan şəxsləri, jarqonu küçə söyüşləri ilə zəngin olan əxlaqsız adamları televiziya ekranlarının “ulduzuna” çevirdi. Dəyərli ziyalılar və cəmiyyətə müsbət örnək olan insanlar kənarda qaldığı halda belə şəxslərin xalqa “dərs keçməyə” cəhd göstərməsi ilk növbədə tamaşaçının özündə ikraha səbəb oldu və ən yaxşı halda kanalı çevirərək boykot etdilər. Amma digər yerli kanala yox, birbaşa xarici kanallara. Çünki bütün teleməkanı Əli Həsənov – Nuşirəvan Məhərrəmli cütlüyü eyni səviyyəyə endirərək məhv etmişdi. Şübhəsiz ki, vəziyyətin belə olması Əli Həsənov üçün qətiyyən maraqlı deyil idi. Çünki onu ayın sonunda nə qədər pul qazanacağı düşündürürdü.\nBu sahədə çalışan şəxslər tez-tez şikayət edirlər ki, Nuşirəvan Məhərrəmli dövlətin ayırdığı milyonların çox cüzi hissəsini peşəkar şəxslərə ödəyir, böyük hissəsi isə Əli Həsənovun oğlu Şamxal Həsənlinin rəhbərlik etdiyi prodakşınlara köçürülüb. Əli Həsənov isə həmin vəsaitləri istədiyi formada xərcləyib. Nuşirəvan Məhərrəmli də özünü məsuliyyətdən yayındıraraq, “mən yalnız bankomat rolunu oynamışam” deyir.\nAncaq sevindirici hal odur ki, Balakişi Qasımovun İTV-də rəhbərliyə gəlişindən sonra bu televiziya xalqın etimadını qazanmağa başladı, “xalqın televiziyası” rolunu gerçək mənada həyata keçirdi. Azərbaycan tamaşaçısının yerli kanallar arasında əsasən İTV-yə üstünlük verməsi də bunun nəticəsidir. Hərçənd ki, digər televiziya kanalları hələ də Əli Həsənovdan qalma Nuşirəvanın yarıtmaz fəalliyyətinin qurbanına çevriliblər.\n03 Dekabr, 2020 - 12:05 839\n03 Dekabr, 2020 - 10:35 443\n03 Dekabr, 2020 - 11:12 411


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Silahlı Qüvvələrin Baş Klinik Hospitalı iki hərbi qulluqçu ailəsinə sevinc hissi yaşadıb\nSilahlı Qüvvələrin Baş Klinik Hospitalı iki hərbi qulluqçu ailəsinə sevinc hissi yaşadıb\nAZƏRTAC xəbər verir ki, yeni yaradılan Akuşer-Ginekologiya bölməsində eyni gündə iki doğuş həyata keçirilib.\nUşaqların hər ikisinin ataları döyüş bölgəsində xidmət edən hərbi qulluqçulardır.\nBölmə rəisi, həkim Yaqut İbrahimova deyib ki, uşaqların biri təbii doğuşla, biri isə qeysəriyyə üsulu ilə dünyaya gəlib. Hər iki körpənin vəziyyəti yaxşıdır. Doğuşlar normal həyata keçirilib. Analar da özlərini yaxşı hiss edirlər. “Bizə göstərdiyi xüsusi diqqət və qayğıya görə Prezidentimiz, Silahlı Qüvvələrin Ali Baş Komandanı İlham Əliyevə, birinci xanım Mehriban Əliyevaya minnətdarlığımızı bildiririk. Bu gün ölkəmizdə baş verən hər bir yeniliyə, hər bir müvəffəqiyyətə görə dövlətimizin başçısının müdrik və uzaqgörən siyasətinə borcluyuq”, - deyə o qeyd edib.\nDiabet və göz fəsadları06:11 28.11.2017\nDST siqaretçəkmənin ağır fəsadlarını xatırladıb06:11 28.11.2017\nBoğuluram, xilas edin!06:11 28.11.2017\nTürk qəhvəsi faydalıdır06:11 28.11.2017\nÖmrü qısaldan dörd məhsul06:11 28.11.2017


Bürclərin ənləri » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 3-05-2016, 15:00\n♈ Ən Səbirsiz bürcdür.\n♉ Ən Əsəbi bürcdür.\n♊ Ən Simpatik bürcdür.\n♋ Ən Romantik bürcdür.\n♌ Ən Dürüst bürcdür.\n♍ Ən Ağıllı bürcdür.\n♎ Ən Ehtiraslı bürcdür.\n♏ Ən Qərarlı bürcdür.\n♐ Ən Dürüst və dobra bürcdür.\n♑ Ən İnadçı bürcdür.\n♒ Ən Şirin və cazibədar bürcdür.\n♓ Ən fərqli bir bürcdür. my_angel\nƏQRƏB BÜRCÜ♏ Ən Qərarlı bürcdür.\nDOLÇA BÜRCÜ♒ Ən Şirin və cazibədar bürcdür.-ayy qaliba oyleyim 5 may 2016 21:18\n# 25 RƏBBİM bütün əsgərlərimizi qorusun qardaşımda onların içində Baharim ol\nEn ferqli burc-Baliqlarr.cox sevirem oz burcumu\n5 may 2016 14:10\n# 24 Ama yenede qaranliq1\neqreb en qerarli- bilmiyorumqoc duz yazilib -en sebirsizidi 4 may 2016 16:00\n# 23 ♥♥♥Həyatda heç bir şeyim az olmadı sənin qədər.Və heç bir şeyi istəmədim səni istədiyim qədər.♥♥♥ ayka95\nƏKİZLƏR BÜRCÜ♊ Ən Simpatik bürcdür.Öyleyim\n3 may 2016 22:45\n# 22 Barbaris\nQIZ BÜRCÜ♍ Ən Ağıllı bürcdür.\n# 21 Счастье это у тебя есть ребенок от любимого.и ты знаешь что у вас будет все хорошо Şəbnəm Vüsal\nXƏRÇƏNG BÜRCÜ♋ Ən Romantik bürcdür.bu düzdü.cünki bunu s evdiyim insanın xərcəng bürcündən olmasından bilirəm. OXATAN BÜRCÜ♐ Ən Dürüst və dobra bürcdübax bu da düzcünki dürüst biriyəm.və buna görədə bəəzn başım bəlaya düçar olur.\n3 may 2016 21:37\n# 20 Səndən sadəcə bir istəyim var hər zaman həyatımda,yanımda , qəlbimdə ən əsası sol yanımda ol Vüsal.Cünki səni coooooooox S E V İ R Ə M ♡ Fialka\nƏKİZLƏR BÜRCÜ♊ Ən Simpatik bürcdür.Bəlkədə..))\nSitat: AntikvarÖzümdə tərəziyəm,yazılan cümləyə bilmədim qarşılığında necə cavab verim:)Olada bilər olmayada))Ha sən razılaşırsan yani halaldı antik mən hələ deyəmmərəm bu barədə dəqiq birşey zamanı gələndə bilib deyərəm , bilmədiyim daha doğrusu hal hazırda bilmık istəmədiyim sualın cavabını axtarmaqla beynimi yora bilmərəm 3 may 2016 21:11\n# 18 Ay çiçeği, Güneşe sırtını dönmez ... narmiwka_15\nQOÇ BÜRCÜ♈ Ən Səbirsiz bürcdürkopya men))\n3 may 2016 20:13\n# 17 Be Happy)) hazal♡\nBuga byrcuyem duzdu.\n# 16 Sevmək asan oldugu kimi, unudmagda asan olur zamanla...O:-) Canim Incim\nBuga-en esebi burc.duzdur esebiliy var bir az.amma buga burcunun esas xaraktari-en sebrli burc olmagidir ve cox sebrliyem bir az da esebi\n3 may 2016 18:37\nekizlerem en sempatik burc sevgilim buda en esebi burc yegin eledir\n3 may 2016 18:27\nTƏRƏZİ BÜRCÜ♎ Ən Ehtiraslı bürcdür.\n# 12 Bezen herseyin tek bir cavabi vardir...BiLMiREM.. Eres_mia\nƏQRƏB BÜRCÜ♏ Ən Qərarlı bürcdür.))\n3 may 2016 18:09\nSitat: Narın YağışTƏRƏZİ BÜRCÜ♎ Ən Ehtiraslı bürcdür. -Nç əstəfurullah bu spzü görəndə başımnan eləbil qaynar su tökürlərdə ne alaka? ))))Sən ən yaxşısı belə sözlərə öyrəş Narınım)))Nədə olsa bu cümlə böyük yerdəndir)))Özümdə tərəziyəm,yazılan cümləyə bilmədim qarşılığında necə cavab verim:)Olada bilər olmayada))\n3 may 2016 17:58\n# 10 Məni mən kimi sevənləri, başımın tacı - qəlbimin sevimlisi edərəm, amma gəlib məndən ikiüzlü olmağımı istəyənlərə tək sözüm"Get ayna qarşısında qalıb özünlə danış "..... Melek5\nƏKİZLƏR BÜRCÜ♊ Ən Simpatik bürcdür.-Oyledir TƏRƏZİ BÜRCÜ♎ Ən Ehtiraslı bürcdür.-Lann her kese ne yaziliq bir bizim burce bele sozler yazilir git ya kis-kis 3 may 2016 17:40\n# 9 Sonra canından çox sevdiyin insan,heç layiq olmadığın sözləri dedikdə yaşarkən ölmək nədir öyrənirsən.. guzellik\nqiz agilim olumur\n3 may 2016 17:25\n# 8 sade semimi merbandan kino medcezir lale.veliyeva19\nQız bürcüyəmm hmmmm çox ağıllıyam\n3 may 2016 17:19\n# 7 Canım Dənizim Xalasının birdenesi Narın Yağış\nŞİR BÜRCÜ♌ Ən Dürüst bürcdür. -Hə həə çox dürüstüey çoooxx.. TƏRƏZİ BÜRCÜ♎ Ən Ehtiraslı bürcdür. -Nç əstəfurullah bu spzü görəndə başımnan eləbil qaynar su tökürlərdə ne alaka? 3 may 2016 17:14\n# 6 Ay çiçeği, Güneşe sırtını dönmez ... nazzzzzzz\nXeceng burcuyem duzdu\n3 may 2016 16:50\nƏKİZLƏR BÜRCÜ♊ Ən Simpatik bürcdür.\n3 may 2016 16:44\n# 4 May 2016 tarixindən bəri günlərimdə SƏN adlı dəyişiklik var. Miss_Oxatan\nivet oyle durustuluyume ve dobraligima catan olmaz))\n3 may 2016 16:35\nOĞLAQ BÜRCÜ♑ Ən İnadçı bürcdür.- 3 may 2016 16:34\n# 1 Başa düşdüm ki,Həyatda Nəfəs almam üçün 5 səbəbim VarALLAHıma Şükür ki, onlar mənim Həyatımdadı. NURANE\nQoc en sebrsiz burcemm dogrudu\n3 may 2016 16:34\n# 0 1) Ağıllı insanlar başqalarının təcrübələrindən yararlanarlar,inadçı insanlarsa hər şeyi özləri etmək istəyərlər.(John Lubbock) ___Jasmin___\nDOLÇA BÜRCÜ♒ Ən Şirin və cazibədar bürcdür.\n3 may 2016 16:02\n# -1 #atasanbudənizəözüvü BARBI\nEn simpatik burcem . Huyum kurusun oyleyem\n3 may 2016 15:55\n# -2 Canımı yaktıktan sonra, hiç birşey olmamış gibi helallik isteyenler! Cehennemde yandığınızı görsem üzerinize benzin dökerim... ! Lola_Maya_\n# -3 İnformasiya